Hašim TAČI: Kosovo je primer za međuversku i međuetničku toleranciju | Vestinet.rs\nPočetna AKTUELNO\tHašim TAČI: Kosovo je primer za međuversku i međuetničku toleranciju\nKosovo se suočava sa paradoksima posebne vrste, izjavio je u Prištini kosovski predsednik Hašim Tači.\n„Kosovo je primer ne samo u ovom delu Evrope za međuversku i međuetničku toleranciju, ali nažalaost još se nismo učlanili u Unesko zbog političkih barijera Srbije i ostalih država koje zloupotrebljavaju Unesko u političke svrhe“, rekao je Tači na konferenciji „NATO i Zapadni Balkan: Regionalne dinamike u eri globalnih bezbednosnih izazova„.\n„Nasuprot velikoj tragediji koja je izazvana tokom ratnih godina, ja kao predsednik Kosova, ali i ostali političari iz ove zemlje, želimo da zaključimo poglavlje neprijateljstva sa Srbijom, normalizujući, putem dijaloga u Briselu, odnose sa ovom susednom državom“, rekao je on.\nTači verujem da tokom naredne godine „mi treba da postignemo, da potpišemo istorijski sporazum sa Srbijom o normalizaciji i pomirenju“.\nPrema njegovom mišljenju, Kosovo je najbolji primer reakcije NATO-a na najveći izazov sigurnosti u to vreme u Evropi.\n„KFOR, koji je garant stabilnosti na Kosovu, najuspešnija je misija mira na svetu decenijama zaredom. Kosovo je danas stabilna država sa jasnim težnjama“, rekao je Tači.\nGovoreći o procesu transformacija Bezbednosnih snaga Kosova, Tači je najavio da će, obezbeđujući podršku za izmenu Ustava, Priština u potpunom partnerstvu sa SAD i NATO stvoriti Oružane snage Kosova.\nNaš cilj je, kaže Tači, da postanemo sastavni deo Partnerstva za mir (PFP) i da se učlanimo u NATO.


Počelo prijavljivanje za vakcinaciju protiv korona virusa na portalu E-uprava – LIPE.rs\n11. januar 2021 – Na portalu E-uprava zainteresovani za vakcinisanje protiv kovida od danas mogu elektronski da se prijave. Potrebno je kliknuti na obeleženo polje „Pokreni uslugu“, nakon čega se otvara formular koji treba popuniti i uneti tražene podatke, koji uključuju imejl i kontakt telefon, a koji su, kako se navodi u objašnjenju, neophodni „kako bismo mogli posle da Vas kontaktiramo i javimo termin vakcinacije“.\nZainteresovani mogu da odaberu bilo koju vakcinu protiv korona virusa koju je odobrila Agencija za lekove i medicinska sredstva, ili željenog proizvođača vakcine, jednog ali više njih.\nU uputstvu za prijavljivanje je naglašeno da „popunjavanjem upitnika i slanjem zahteva ne dajete saglasnost za vakcinaciju, već isključivo iskazujete interesovanje. Saglasnost za vakcinaciju je dokument koji se potpisuje kod lekara i ukoliko se odlučite da se vakcinišete taj dokument ćete tamo potpisati. U svakom trenutku svoje iskazano interesovanje možete da promenite ili obrišete“.\nZa razliku od nekih ranijih usluga na ovom portalu, za ovu nije potrebno da budete registrovan korisnik, a upitnik može da se popuni i za bliže članove porodice ukoliko, kako se navodi, „neki član Vaše porodice nema mobilni telefon ili imejl“, možete da navedete svoj.\nThe post Počelo prijavljivanje za vakcinaciju protiv korona virusa na portalu E-uprava appeared first on podunavlje.info.\nPrevious Smederevo: Saobraćaj otežan, ali se odvija bez zastoja\nNext Fudbaleri se okupljaju 18. januara, ugovoreno pet pripremnih utakmica


Pravljenje vremenske ose izvedene tabele radi filtriranja datuma - Office podrška\nPravljenje vremenske ose izvedene tabele radi filtriranja datuma\nPrimenjuje se na: Excel za Office 365 Excel 2016 Excel 2013 Excel 2016 za Mac Još... Manje\nUmesto prilagođavanja filtera za prikazivanje datuma, možete da koristite vremensku osu izvedene tabele – opcija dinamičkog filtera koja vam omogućava da lako filtrirate po datumu/vremenu i zumirate željeni period pomoću kontrole klizača. Izaberite stavke Analiza > Umetni vremensku osu da biste je dodali u radni list.\nKao segmentator za filtriranje podataka, možete da umetnete vremensku osu jednom i zadržite je u izvedenoj tabeli da biste promenili opseg vremena kada god želite.\nKliknite bilo gde u izvedenoj tabeli da biste prikazali grupu trake Alatke za izvedene tabele, a zatim izaberite stavke Analiza > Umetni vremensku osu.\nU dijalogu Umetanje vremenske ose potvrdite izbor u željenim poljima za datum i kliknite na dugme U redu.\nKorišćenje vremenske ose uz više izvedenih tabela\nPod uslovom da izvedene tabele koriste isti izvor podataka, možete da koristite jednu vremensku osu za filtriranje većeg broja izvedenih tabela. Izaberite vremensku osu, a zatim na traci idite na stavke Opcije > Veze izveštaja, a zatim izaberite izvedene tabele koje želite da uključite.\nBrisanje vremenske ose\nSavet: Ukoliko želite da kombinujete module „Slicer“ sa vremenskom osom da biste filtrirali polje sa istim datumom, to možete uraditi tako što ćete potvrditi izbor u polju za potvrdu Dopusti više filtera za svako polje u dijalogu Opcije izvedene tabele (Alatke za izvedene tabele > Analiziraj > Opcije > kartica Ukupne vrednosti i filteri).\nPravljenje izvedene tabele radi analize podataka sa radnog lista\nPravljenje izvedene tabele radi analize spoljnih podataka\nPravljenje izvedene tabele radi analize podataka iz više tabela\nUpotreba liste polja radi preuređivanja polja u izvedenoj tabeli


Da li je u skladu sa Zakonom o slobodnom pristupu informacijama od javnog značaja da Skupština opštine na svojoj sednici imenuje lice ovlašćeno za postupanje po zahtevima za pristup informacijama od javnog značaja?\nDa li je veliki obim sudskog spisa koji je predmet zahteva za slobodan pristup informacijama opravdan razlog odbijanja zahteva zbog zloupotrebe prava?\nDa li se može uskratiti pravo pristupa poverljivim informacijama iz ugovora organa vlasti sa trećim licem zbog mogućih štetnih posledica od objavljivanja i povrede poslovne tajne?\nDa li se na zahtev novinara za slobodan pristup informacijama može omogućiti pristup tenderskoj dokumentaciji o izradi sajta organa finansiranog donatorskim sredstvima Evropske unije?\nDa li je uprava kao organ u sastavu ministarstva, u smislu člana 3. Zakona o slobodnom pristupu informacijama od javnog značaja, poseban organ javne vlasti u odnosu na Ministarstvo, te da li je u smislu odredbi čl. 46-48. istog Zakona, odgovorno lice ministar ili direktor uprave?\nDa li državno preduzeće može uskratiti pravo na uvid u konkursnu dokumentaciju s pozivom na član 14. Zakona o slobodnom pristupu informacijama od javnog značaja, zbog povrede prava na privatnost?\nDa li se opštim aktom organa vlasti, o načinu evidentiranja sklopljenih ugovora, praćenja i izveštavanja o izvršenju ugovora može ograničiti pristup javnosti pojedinim ugovorima ili nekim delovima, zavisno od vrste predmeta i da li se u samom ugovoru može predvideti da je ugovor „službena tajna“, te da nije dostupan javnosti?\nDa li stručna mišljenja organa predstavljaju informacije od javnog značaja?


BiH /Predložen pritvor za bračni par iz Banja Luke kojem je policija oduzela helikopter / Radio Sarajevo\nFoto: Nezavisne novine/Oduzeti helikopter\n17. 07. 2020. u 16:14:00 Fena\nPostupajući tužilac Okružnog javnog tužilaštva Banja Luka predložio je pritvor za supružnike Gorana (1972.) i Martinu (1981.) Roso, zbog postojanja osnovane sumnje da su počinili više krivičnih djela.\nGoran Roso se tereti da je, u vremenskom periodu od 2010. do 2020. godine počinio krivična djela: razbojništvo, lažno predstavljanje, ugrožavanje sigurnosti, falsifikovanje isprave, navođenje na ovjeru neistinitog sadržaja, prevara, utaja, neovlašten pristup zaštićenom kompjuteru, kompjuterskoj mreži, telekomunikacionoj mreži i elektronskoj obradi podataka, a na štetu više osoba sa područja Grada Banja Luka.\nMartina Roso je osumnjičena zbog postojanja osnovane sumnje da je u vremenskom periodu od 2016. do 2019. godine, počinila krivična djela falsifikovanje isprave, navođenje na ovjeru neistinitog sadržaja, prevara i neovlašteno pružanje medicinskih usluga, saopćeno je iz Okružnog javnog tužilaštva Banja Luka.\nTužilac je stavio prijedlog za određivanje mjere pritvora zbog postojanja opasnosti od bjekstva, te bojazno da će uništiti, sakriti, izmijeniti ili falsifikovati dokaze ili tragove važne za krivični postupak, kao i da bi osumnjičeni boravkom na slobodi mogli ometati krivični postupak uticajem na svjedoke, te zbog postojanja naročitih okolnosti koje opravdavaju bojazan da će ponoviti krivično djelo.\nOd Gorana Rose policija je oduzela, između ostalog, helikopter, dok se njegova žena sumnjiči da je u prethodnom periodu izradila diplomu stomatološkog fakultata u Sarajevu na svoje ime po kojoj je stekla zvanje master/magistar stomatoloških nauka.\nNa osnovu diplome, pribavila je potrebna odobrenja nadležnih organa, te je 2017.godine u Banjoj Luci registrovala stomatološku ordinaciju u kojoj je kao zaposlena neovlašteno pružala medicinske usluge.\nTagovi: Banja Luka helikopter hapšenje Okružno tužilaštvo Banja Luka diplome falsificiranje\nParma 2 / Banja Luka: Poznat identitet uhapšenih kojima je policija oduzela helikopter\nUdes / Strašan prizor kod Banja Luke: Pogledajte na šta liče autobus i kamion


Letnja promotivna kampanja namenjena domaćim turistima "Izaberi svoju avanturu - vidi Srbiju" počinje sutra, a direktorka Turističke organizacije Srbije (TOS) Marija Labović smatra da će se ove godine za seoski turizam tražiti mesto više.\nVidimo po komunikaciji sa lokalnim turističkim organizacijama i pružiocima usluga smeštaja da je zaista interesovanje veliko, naročito kada su u pitanju seoska domaćinstva i etno sela. Mislimo da će se u 2020. zatražiti mesto više kada je seoski turizam u pitanju, ali isto tako mislimo da će planinski centri i naše banje imati veliku pažnju, rekla je Labović za Tanjug.\nOna je podsetila i na veliku tražnju za turističkim vaučerima po Srbiji, navodeći da je u prva dva meseca podeljeno 160.000 vaučera za domaće turiste, i da je pripremljeno još 40.000 vaučera.\nTo pokazuje da s pravom možemo da očekujemo da će veliki broj domaćih turista putovati i odlučiti se za odmor u Srbiji. Mi ćemo tome kroz našu letnju kampanju posebno da posvetimo pažnju i ona će biti usmerena samo na domaće turiste, rekla je Labović.\nMoram da napomenem da nas ne zavara ova cifra, jer kada kažete minus osam odsto, ne zvuči preterano strašno, ali je činjenica da je je rezultat januara i februara gde smo imali odličan porast i dolazaka i noćenja turista, ukazala je Labović.\nGledano prema rezultatima iz januara i februara, ova godina bila bi rekordna za srpski turizam, ističe Labović. Održavanje manifestacija u zemlji, kaže Labović, zavisiće od epidemiološke situacije, odnosno od predloga epidemiloga i propisa koji budu na snazi, ali u ovom trenutku, ističe, sve manifestacije su otkazane.\nI organizatori manifestacija će morati da procene da li se isplati da organizuju te manifestacije u nekom drugom terminu, tu govorimo o onim manifestacijama koje su u ovom trenutku otkazane, rekao je Labović.


ШОЈГУ договорио војну сарадњу са Србијом!\nŠOJGU dogovorio vojnu saradnju sa Srbijom!\nMinistar odbrane Srbije Zoran Đorđević razgovarao je sa ministrom odbrane Rusije, generalom armije Sergejem Šojguom o daljem unapređenju saradnje dve zemlje i saradnje u oblasti odbrane.\nNa sastanku je potvrđeno da su odnosi Srbije i Rusije tradicionalno dobri i prijateljski, a Deklaracija o strateškom partnerstvu, koju su potpisali predsednici Tomislav Nikolić i Vladimir Putin, osnova je za dalji razvoj i unapređenje ukupnih bilateralnih odnosa, saopšteno je iz Ministarstva odbrane Srbije.\nSaradnja u oblasti odbrane jedna je od najznačajnijih, potvrđeno je u razgovoru.\nĐorđević je istakao da je Srbija opredeljena za jačanje bezbednosti, stabilnosti i saradnje u regionu.\nČlanstvo u Evropskoj uniji predstavlja glavni spoljno-politički cilj, a Srbija će nastaviti da razvija dobre odnose i saradnju i sa zemljama članicama EU i sa Ruskom Federacijom, rekao je Đorđević.\nRepublika Srbija ostaje na putu nezavisne spoljne politike, balansirane politike odbrane i principa vojne neutralnosti, potvrdio je ministar odbrane.\nSrbija je zahvalna na principijelnoj podršci koju Rusija pruža teritorijalnom integritetu i suverenitetu Srbije, naglasio je ministar odbrane u razgovoru.\nĐorđević je rekao da je Srbija posvećena implementaciji Briselskog sporazuma i mirnom rešavanju svih otvorenih pitanja na Kosovu i Metohiji.\nĐorđević i Šojgu razgovarali su o aktuelnim bezbednosnim izazovima i rizicima.\nSagovornici su se složili da su teroristički napadi širom sveta napadi na tekovine demokratije i savremene civilizacije i da potvrđuju neophodnost zajedničkog i koordinisanog delovanja cele međunarodne zajednice.\nĐorđević je upoznao ministra Šojgua sa izazovima migrantske krize sa kojima se Srbija suočava i aktivnostima zajedničkih vojnih i policijskih snaga na obezbeđenju državne granice i borbi protiv krijumčara ljudima.\nSastanku je prisustvovao i načelnik Generalštaba Vojske Srbije, general Ljubiša Diković, dodaje se u saopštenju.\nMinistar Đorđević i general Diković prisustvuju završnim takmičenjima i ceremoniji zatvaranja Međunarodnih vojnih igara na poligonu Alabino.\nbla bla...to se uzme kredit na deset milijardi eura i kupi oružije...proglasi opšta mobilizacija i krene na Kosovo! Sve ostalo je trla baba lan da joj prodje dan!\nGospodine Sojgu ne vjerujte ovim servijanskim nato podlacima..\nKada Russia napravi vojnu bazu u Vojvodini bicu spokojan jer ce to znaciti KRAJ komadanja I usitnjavanja Srbije.Nasi ,,zapadnih prijatelji,, se nece smiriti dok od Srbije neostane ,,Beogradski Posaluk,,.Ukoliko okrenemo ledja Rusiji I Kini raskomadace nas ,,zapadni prijatelji,,.\nsrbija ce biti samo beogradski pasaluk jer je tako odluceno jos marsalovim planom prilikom ujedinjenja dve nemacke...vreme je da se svi otcepimo od ove mrtve tvorevine koja se zove srbija i da svako od nas osnuje nove drzave koje ce onda uci u nato pakt i pod zastitu USA. Jer ce USA uskoro baciti Rusiju na kolena,rascepati je i od nje stvoriti ruski pasaluk a sve ostale delove rusije ce dobiti estonija,letonija,litvanija i ukrajina uz vracanje okupiranog krima naravno.\nSve mi se cini da smo opet na pobednickoj strani , na strani pravde na strani Rusije jedinog naroda kojem ruke nisu Srpskom krvlju natopljene.Zbog Srbije nestalo je Osmanlijsko,Austro-ugrasko Carstvo ,nestace I tvoje lazno carstvo.Srbi su svoju slobodu platili milionima zrtava,pravda Bozija stize svakog. S postovanjem, Ponosni Srbin


Neistinite tvrdnje o "naseljavanju" migranata - tvrdi Komeserijat za izbeglice\n04/04/2020\tDruštvo Ostavi komentar 1,383 Pregleda Izvor: mojabackatopola.rs\nPovodom učestalih tvrdnji na društvenim mrežama i portalima da se migranti pod okriljem noći dovode i, kako kažu, „naseljavaju“ u Srbiji, Komesarijat za izbeglice i migracije saopštava da se radi o potpunoj neistini, sa ciljem da se javnost uplaši, a javno mnjenje okrene protiv migranata koji se, inače, od uvođenja vanrednog stanja nalaze izolovani u prihvatnim i centrima za azil.\nKomesarijat za izbeglice i migracije upozorava javnost da se na mreže postavljaju stari snimci smeštaja migranata u centre sa tvrdnjom da se to dešava danas ili snimci migranata iz Grčke sa potpisom „Novi državljani Srbije“.\n„Od trenutka uvođenja vanrednog stanja 15. marta 2020. godine svi migranti koji su se zatekli na teritoriji Republike Srbije, a nisu se nalazili u sistemu, odnosno u našim centrima, već u pograničnim delovima zemlje sa namerom da pređu granicu, kao i oni koji su u tom trenutku pokušavali da uđu u Srbiju, smešteni su u centre koje od tada obezbeđuje Vojska Republike Srbije. Zbog ulaska tih migranata u sistem, njihov broj u centrima je porastao, i on na današnji dan iznosi 8.703“, navodi se u saopštenju Komesarijata.\nU ovom trenutku, za zaposlene u Komesarijatu za izbeglice i migracije, koji su na terenu 24 sata dnevno sedam dana u nedelji, najveći je izazov sprečiti pojavu koronavirusa među migrantskom populacijom i zbog toga su uvedena stroga pravila, što znači da su migranti praktično u potpunom karantinu, ističe Komesarijat.\nDodaju da su od uvođenja vanrednog stanja novi ulasci u centre zabranjeni, i svaki pokušaj ulaska nekog novog odmah se prijavljuje nadležnima i sprovode stroge mere izolacije. U sprovođenju svih mera u borbi protiv koronavirusa učestvuju i pomažu i sami migranti.\n„Komesarijat za izbeglice i migracije poziva nadležne da sankcionišu širenje lažnih vesti.\nTakvo neodgovorno ponašanje ugrožava bezbednost svih nas, a to je poslednje što namu ovom trenutku treba“, napominje se u saopštenju.\nJeziva scena, udaren pešak u centru grada\nBačka Topola bez većih manifestacija ovog meseca


Građanin Kosova pričom o stradanju tokom borbe u OVK prevario albanskog advokata za više od milion eura ⋆ Balkan PlusBalkan Plus\n04.05.2021 u 12:48\nGrađanin Kosova pričom o stradanju tokom borbe u OVK prevario albanskog advokata za više od milion eura\nGrađanin Kosova sa inicijalima L.M. predstavljajući se kao borac OVK i “invalid rata koji je izgubio skoro sve članove porodice”, prevario je poznatog advokata u Albaniji i od njega uzeo milion evra, prenosi Reporteri.\nPolicijski izvori naveli su da je muškarac star 51 godinu sa Kosova, inače stanovnik Švajcarske, prevario albanskog advokata B.R, rekavši mu da ima invalidsku penziju od pet miliona franaka na bankovnom računu i na ime toga se zaduživao kod advokata za lečenje.\nOn je advokata 2018. godine kontaktirao rekavši da mu je potreban advokat kako bi uspeo da oslobodi taj novac na računu. Potpisao je posebno punomoćje advokatu i dao mu pravo na zastupanje.\n“L.M. mi je tokom sastanka rekao da je Kosovar iz Đakovice i da živi u Švajcarskoj od 1998. godine. Rekao mi je da je odatle deportovan, nakon što je bio oženjen švajcarskom državljankom, a optužen je za nasilje doputovao je u Tiranu, gde smo večerali. Obećao mi je da će sve dokumentovati i da će, čim povuče novac, vratiti ono što je pozajmio“, rekao je advokat policiji.\nPod izgovorom da mu je potrebna medicinska pomoć, i da mu treba lek za kupovinu, iznudio je od advokata vrednost od milion i 20.000 evra, a dokument o pozajmici potpisao je pred notarima.\n“Na prvi pogled sam mu poverovao. Rekao mi je da je po zanimanju inženjer elektronike i da su mu svi rođaci ubijeni u ratu”, naveo je advokat.\nPolicija kaže da je prevarant potpisao nekoliko punomoćja koja su zaplenjena kao materijalni dokazi.\nAdvokat navodi da je kasnije zatražio još 10.000 evra za lečenje u Crnoj Gori.\n“Za ovaj dug potpisao je izjavu kod javnog beležnika i izdao punomoćje sa obrazloženjem da će povraćaj duga izvršiti sa računa u Švajcarskoj. Budući da je bio u istom problemu 2019. godine, advokat mu je dao 100.000 evra, koliko mu je bilo potrebno za lečenje u Hrvatskoj, i dodatnih 41.000 evra koliko mu je bilo potrebno za lečenje u Srbiji“, rekao je advokat.\nDogovor je bio da će te pozjamice biti nadoknađene peko punomoćja na švajcarskom računu.\n“U aprilu 2019. godine, zatražio je od mene još 200,000 evra za hospitalizaciju, jer je njegov život bio u opasnosti i dao sam mu ugovor, sa idejom da on omogući prebacivanje na račun otvoren posebno na moj zahtev“, rekao je advokat.\nMeđu dokazima koje je podneo advokat su desetine telefonskih poruka i overene izjave o dugovima, koji na kraju iznose 1,02 miliona evra.\nPolicija je uhapsila osumnjičenog koji je priznao da je od advokata dobijao pozajmice, ali ne u tom iznosu.\n“Nisam dobio toliko novca, ali sam ga naduvao u notarskoj izjavi kako bih mogao da povučem što više novca iz Švajcarske“, rekao je prevarant.\nNa pitanje policije gde je deponovao dobijeni novac, on je ponovio da iznos novca koji mu se stavlja na teret nije dobio, a ono što jeste potrošio je na lečenje i lekove.


Najvredniji sportski klub na svetu procenjen na 5 milijardi dolara\nMagazin “Forbes” objavio je listu najvrednijih sportskih klubova na planeti.\nNajvredniji sportski klub na svetu je NFL franšiza “Dallas Cowboys”, koja je procenjena na pet milijardi dolara. MLB bejzbol ekipa “New York Yankees” je na drugom mestu sa 4,6 milijardi doara , a fudbalski klub “Real Madrid” sa 4,24 milijarde dolara je na trećem mestu.\nNa poziciji četiri nalazi se “Real”-ov najveći rival “Barcelona” sa 4,02 milijarde dolara, peti je NBA tim “New York Knicks” sa 4 milijarde dolara, a šesti “Manchester United” sa 3,81 milijardu dolara, koji je doživeo blagi pad sa druge pozicije na svetskoj listi.\nPreostale mesta zauzimaju: “New England Patriots” sa 3,8 milijardi dolara, koji je na sednom mestu, zatim na osmom mestu je “Los Angeles Lakers”(NBA) sa 3,7 milijardi dolara, na devetom “Golden State Warriors” (NBA) sa 3,5 milijardi dolara i na desetom mestu je “New York Giants” (NFL) sa 3,3 milijarde dolara.\nKompanija “Apple” izgubila 8 milijardi dolara zbog odlaska direktora\nAkcije “Microsoft”-a oborile rekord - vrede preko 1.000 milijardi dolara\nKompanija “Boing” za dva dana izgubila 20 milijardi dolara


Košarka Prijepolje Archives - PPmedia\nU Кragujevcu održan košarkaški turnir regiona za dečake 2007. godište, dres Zapadne Srbije obukao Prijepoljac Tarik Kuhinja\nPrijepolje – U okviru razvojnog programa sektora za mušku košarku Кošarkaškog saveza Srbije, a u cilju kvalitetnog praćenja igrača i njihovog razvoja, u dvorani hotela „Šumarice“ u Кragujevcu održan je turnir regiona za dečake rođene 2007. godine. Na turniru je učestvovalo pet ekipa regiona КSS – Vojvodina, Beograd, Centralna Srbija sa Raško-kosovsko-metohijskim regionom, Zapadna Srbija, […]\nadminpp033 Нема коментара 5 јуна, 2021 10:32 am\nKošarkaši Mileševca rekordom za Ginisa pobedili Užičane\nUžice/Prijepolje – U devetom kolu Druge međuregionalne lige zapad 1B, košarkaši Mileševca iz Prijepolja savladali su Plej-of iz Užica sa 150:16 (40:4, 43:3, 35:4, 32:5). Rezultat je svakako za Ginisa i bio je plod želje Prijepoljaca da ostvare neki rekord. Zato je protiv golobrade ekipe iz Užica najbolji strelac bio veteran Radomir Marojević sa 28 […]\nadminpp033 Нема коментара 9 фебруара, 2021 5:21 pm\n“RBV Elektro” i “Sa pola snage” pobednici stritbol turnira za Ivanu i Saja\nPrijepolje – Pobednici ovogodišnjeg Memorijalnog stritbol turnira „Za Ivanu i Saja“ su ekipe “RBV Elektro” u muškoj konkurenciji ji i “Sa pola snage” u konkurenciji dama. Za najboljeg igrača turnira proglašen je član pobedničkog tima Sead Hadžifejzović, dok je za najbolja igračica Marija Cvijović. Pored pehara najboljima su pripale i novčane nagrade, pobednička ekipa kod […]\nadminpp033 Нема коментара 30 јула, 2019 2:53 pm\nKošarkaši Mileševca počeli su pripreme za novu sezonu, u kojoj će se prvi tim takmičiti u Drugoj srpskoj ligi Zapad. Tokom letnje pauze u klub je stiglo nekoliko proverenih igrača, što uliva optimizam pred start prvenstva. Nakon odlične minule sezone koju je proveo u Zlataru iz Nove Varoši, u Mileševac se vratio Boris Janjušević, čime […]\nadminpp033 Нема коментара 23 августа, 2018 5:34 pm


Ramljak: Velpro će biti likvidiran, dio radnika ostaje u Agrokoru\nKonzum je dio koncerna Agrokor\nPovjerenik Vlade Hrvatske za Agrokor Ante Ramljak saopšitio je danas u Sarajevu da je donesena odluka o likvidaciji firme Velpro.\nRamljak je kazao da je ova firma bila "veliki gubitaš" i da će dio zaposlenih "biti zbrinut u okviru sistema Agrokor", a da će određeni broj ljudi prema zakonu dobiti otpremnine.\nRanije je objavljeno da Velpro ima 180 radnika.\nVeleprodajni lanac Velpro bio je dio zagrebačkog Agrokora i njihova firma-kćerka u BiH u kojoj je bila najteža situacija.\n"U budućnosti možemo očekivati veći rast i poboljšanje i okrećemo situaciju na pozitivnu", dodao je Ramljak.\nOn je naveo da će od 259 Konzumovih poslovnica 83 biti rebrendirane pod Mercator, a 176 će ostati u Konzumovom vlasništvu, te rekao da je danas počela isplata dugovanja malim dobavljačima u BiH.\nSa Ramljakom su danas u Sarajevu razgovarali predsjedavajući Vijeća ministara BiH Denis Zvizdić, ministar vanjske trgovine i ekonomskih odnosa BiH Mirko Šarović, ministar finansija i trezora BiH Vjekoslav Bevanda, te ministar trgovine i turizma Republike Srpske Predrag Gluhaković.\nDug Agrokora prema dobavljačima u Bosni i Hercegovini iznosi 112 miliona maraka, a ne zna se kada bi na bh. tržište kao "spasilac" mogao ponovo doći Mercator.


ZRENJANIN – Beogradska firma “Rubikon Shipping Company”, od sutra će i zvanično ući u posed zrenjaninskog brodogradilišta “Begej” u stečaju, koje je kupila po ceni od 46 miliona dinara.\n-Ugovor je potpisan i sutra sledi procedura ulaska kupca u posed. Obaviće se primopredaja sve imovine zrenjaninskog brodogradilišta, koja je nesporna – kaže stečajna upravnica Brodogradilišta “Begej” u stečaju, JelicaVukolić.\nDa podsetimo, predmet prodaje bile su nekretnine u Zrenjaninu, površine 83.000 kvadratnih metara, i nekretnine iza Stajićeva, na površini od preko milion kvadrata, kao i deo pokretne imovine.\n“Rubikon Shipping Company” neće postati vlasnik zemljišta na kojem se nalaze objekti, već samo njegov korisnik. Zalihe stečajnog dužnika su u ranijem periodu rasprodate, a deo opreme se nalazi pod sudskim sporom i nije moguće njeno korišćenje. Iz tih razloga novi vlasnik brodogradilišta u stečaju, kako je ranije najavio, najpre će investirati u opremanje pogona, jer primarni motiv kupovine “Begeja” proizilazi iz prirode poslovne delatnosti beogradskog kupca.\n“Reč je o regionalnom lideru u rečnom transportu koji je specijalizovan za prevoz hemikalija i naftnih derivata. U planu je da upravo brodogradilište “Begej” bude lokacija na kojoj će se sprovoditi proces rekonstrukcije i modernizacije flote kojom raspolaže “Rubikon Shipping Company”, koji je osnovan 2007. godine u Beogradu i upravlja flotom od 14 plovila koja su kapaciteta 25.990 tona”, navedeno je u jednom od saopštenja ove kompanije.\nTagovi"Rubikon Shipping Company" brodogradilište "Begej" brodogradilište zrenjanin zrenjanin ekonomija


U okviru projekta "Zelena Srbija" zasađena stabla na NBG\nU okviru projekta „Zelena Srbija“ zasađena stabla na NBG\nTanjug 6. juna 2022. 12:10\nBEOGRAD – U beogradskom parku „Ušće“ danas je zasađeno 30 stabala u okviru projekta „Zelena Srbija“ koji se sprovodi u gradovima i opštinama širom naše zemlje.\nZasađena su stabla lipe, japanske trešnje i kuglaste katalpe, a akciju je podržala ambasada Švedske u Srbiji koja je učešćem u ovoj akciji proslavila Nacionalni dan Švedske.\nGradonačelnik Beograda Zoran Radojičić je podsetio da se kroz projekat „Zelena Srbija“ već nekoliko godina u različitim gradovima i opštinama širom Srbije sade stabla što, dodao je, doprinosi tome da naša zemlja bude zelenija i zdravija.\nNaveo je da od 22. novembra 2019. godine, zajedno sa Nemačkom razvojnom agencijom (GIZ), započeta akcija „Drvo za Beograd“ u okviru koje je, istakao je, posađeno više od 2.300 stabala.\nOsim toga, dodao je da JKP „Zelenilo Beograd“ svake godine posadi više od 5.000 stabala u glavnom gradu.\n„Ono što je najvažnije, to je da je tema sadnje stabala i činjenja Beograda zelenijim sve aktuelnija i sve više ljudi je uključeno u nju. Sve je više društveno odgovornih kompanija i različitih predstavnika međunarodnih organizacija koji daju svoj doprinos da Beograd bude lepši i zdraviji“, rekao je Radojičić.\nNaveo je da se trenutno procenjuje da u urbanom delu Beograda imamo oko 16 odsto zelenih površina i dodao da je cilj da se dostigne 25 odsto zelenih površina.\n„Cilj je ambiciozan, ali svako ovo stablo nas približava tom cilju i radujem se zbog toga“, rekao je Radojičić.\nZahvalio je ambasadi Švedske na svemu što radi za našu zemlju i njen glavni grad kako bi životnu sredinu učinili zdravijom i boljom, istakao da je Švedska jedan od najših najvažnijih partnera na dostizanju tih ciljeva, te ambasadorki Švedske čestitao nacionalni dan te zemlje.\nAmbasadorka Švedske u Srbiji Anika Ben David je rekla da su stabla koja su danas posađena simbol prijateljstva dve zemlje.\n„Velika mi je čast i zadovoljstvo što sam danas ovde i što na ovaj način slavimo prijateljstvo Švedske i Srbije, posadili smo drveće kao simbol našeg partnerstva“, rekla je ona.\nIstakla je da Švedska radi sa Vladom Srbije da se ubrza razvoj i stavi akcenat na zelenu agendu kako bi naša zemlja bila pripremljena za Evropsku uniju.\nDirektor Direktorata za radijacionu i nuklearnu sigurnost i bezbednost Srbije Slađan Velinov je rekao da projekat „Zelena Srbija“ sprovode već treću godinu zaredom širom naše zemlje, a u cilju podizanja svesti građana, lokalnih samouprava i kompanija o značaju zaštite i očuvanja životne sredine.\n„Današnjom sadnjom drveća ujedno želimo da na lep i specifičan način obeležimo Nacionalni dan Švedske“, rekao je Velinov.\nPodsetio je da je Švedska pre 50 godina bila domaćin prve konferencije UN o životnoj sredini i izrazio zadovoljstvo što se ambasada Švedske priključila akciji promovisanja značaja ozelenjavanja i pošumljavanja Srbije.\nPrisutnima su se obratile i Nataša Šišaković ispred JKP „Zelenilo Beograd“ i Aleksandra Džaferović ispred Eurobank Direktne, koja je partner projekta „Zelena Srbija“.\nDžaferović je rekla da Eurobank Direktna već skoro dve decenije kontinuirano ulaže u lokalnu zajednicu i da je zaštita životne sredine jedan od stubova korporativne društvene odgovornosti.\n„Nadam se da će današnji događaj biti motivacija svima nama da se i ubuduće odgovorno ponašamo prema prirodi i kao kompanija i kao pojedinci“, navela je Džaferović.\nProjekat „Zelena Srbija“ sprovodi Direktorat za radijacionu i nuklearnu sigurnost i bezbednost Srbije u saradnji sa kompanijom Color Media Communications, a uz podršku Grada Beograda, JKP „Zelenilo Beograd“ i Eurobank Direktne.\nU okviru tog projekta, koji se sprovodi već treću godinu, sadnja drveća se organizuje u deset različitih gradova i opština Srbije na godišnjem nivou, a opština Novi Beograd je 22 opština po redu u kojoj se sadnja realizovala.


IT Svet„Sigurne staze”: Upotrebom i razvojem novih tehnologija do održive urbane mobilnosti\nIT SvetKolumnaSigurne staze\nPovod za pisanje ovog teksta je upotreba novih tehnologija u strateškom upravljanju urbanom mobilnošću.\nNaime, konačno se u poslednjih tri godine stvar pomerila sa mrtve tačke i u Republici Srbiji je počelo da se radi na planovima održive urbane mobilnosti. Zahvaljujući zalaganju i požrtvovanju pojedinaca i organizacija gradovi Kruševac, Šabac, Valjevo i Beograd su dobili i usvojili ove planove i dali primer ostalim lokalnim samoupravama da krenu u ovom smeru, što nam je prekopotrebno.\nOno što bi upotpunilo ovu priču i podiglo je na znatno viši nivo je upotreba i razvoj novih tehnologija, tačnije geografskih informacionih sistema (u nastavku teksta GIS).\nZnačaj i uloga GIS-a je prepoznata u „Vodič kroz održivu urbanu mobilnost: životna sredina i energetika”, Programa za razvoj Ujedinjenih nacija.\nPametne tehnologije, a posebno GIS mogu značajno doprineti ekološkijem, bezbednijem, jeftinijem i efikasnijem transportu ljudi i sredstava u urbanim sredinama. Ono što je ključno, razvojem inovativnih i revolucionarnih rešenja u saobraćaju mogu se zadovoljiti sve veće potrebe građana za drugačijim vrstama usluga koje saobraćajni sitem treba da im pruži.\nZahvaljujući GIS-u može se razviti savremena metodologija prikupljanja i obrade podataka na osnovu kojih se mogu vršiti različite analize svih prikupljenih prostornih i atributativnih setova podataka, konverzija u formate neophodne za web i mobilni prikaz, dizajniranje, kao i izrada web interaktivnih mapa. Takođe, može se raditi rekognosciranje, snimanje, prikupljanje i konverzija svih dobijenih setova podataka sa terena u digitalni oblik, pogodan za dalju obradu i analizu u GIS softverima.\nPrimera radi, kako se navodi u gore pomenutom Vodiču, celokupan inventar saobraćajne i urbanističke infrastrukture za ceo grad može se razvijati na osnovu GIS platformi. Prevoz motornim vozilima, javnim prevozom ili šetnja i vožnja bicikla, mogu postati direktniji i logičniji korišćenjem novih inovativnih pametnih mera. Integrisane informacije koje se odnose na mobilnost, kao što je red vožnje javnog prevoza, dostupnost infrastrukture za bicikle na nekim destinacijama, lokacije objekata za iznajmljivanje bicikala i podaci u realnom vremenu, koji se odnose na uslove saobraćaja u gradu, mogu pomoći građanima da izaberu zelenije i pametnije načine prevoza u gradskim naseljima.\nTakođe, zahvaljujući GIS softveru mogu se obuhvatiti sve vrste objekata i sadržaja, uključujući opis kolovoza, opis raskrsnice, osvetljenja, parking prostora, parking troškova i parametara vezanih za operativno održavanje i upravljanje, sisteme deljenja automobila i bicikala (engl. car-sharing, odnosno bike-sharing) ili pametni sistemi izdavanja karata.\nPrimer upotrebe GIS-a možete videti u projektu urbane mobilnosti GIS udruženja Srbije „Sigurne staze i putanje kretanja učenika osnovnih i sredenjih škola u Boru” koji podržan od Programa Ujedinjenih nacija za ravoj i Kancelarije za informacione tehnologije i elektronsku upravu. Projekat je dostupan na www.bor.sigurnestaze.com.\nPored gore navedenih prednosti i korisnosti, geografski informacioni sistemi nam mogu pomoći prilikom analiza, obrade i prikupljanja podataka vezanih za društveno-ekonomske činioce, sociološke, demografske, itd. Ove vrste podataka nam mogu pomoći prilikom izrade urbanističkih i drugih razvojnih planova i strategija kako na državnom tako i na lokalnom nivou.\nZahvaljujući crowd-sourcing kompenenti, geografski informacioni sistemi mogu efikasno da posluže kao nedvosmisleno sredstvo komunikacije između svih aktera u sferi saobraćajnog i urbanističkog projektovanja, kao i u dvosmernoj komunikaciji struke i „politike“, uz aktivno uključenje građana.\nCrowd-sourcing (prikupljanje podataka od strane građana) komponenta je zamišljena sa osnovnim ciljem dodavanja fotografija, video klipova, komentara, predloga, rešenja, itd. od strane građana, za već postojeće elemente koji se nalaze na web platformi kako bi se sa njih prikupili nedostajući podaci o kvalitetu, odnosno o upotrebnoj vrednosti samih elemenata na saobraćajnoj i urbanističkoj infrastrukturi.\nOvakav vid web i mobilne aplikacije koja se sastoji od elektronskog interfejsa, izgrađenog na temelju web komunikacije i mobilne aplikacije je urađena za grad Bor.\nKako se navodi u gore pomenutom Vodiču, efikasna komunikaciona platforma sa građanima, namenjena zadovoljavanju njihovih potreba za mobilnošću, pomoći će lokalnoj samoupravi u identifikaciji potreba i problema zajednice koje će doprineti i razvoju mera održive urbane mobilnosti.\nUlogu GIS-a možemo sagledati i iz koncepta „humanog inžinjeringa“ koji se kod nas praktično ne primenjuje, a koji zahteva drugačiji pristup rešavanju problema i drugačije oblikovanje saobraćajnog i urbanističkog prostora, uz primenu inovativnih, praktičnih i jednostavnih rešanja koja bi zadovoljila sve učesnike u saobraćaju. Drugim rečima, GIS nam omogućava upravljanje i uređenje prostora koji se fokusira na čoveka i okreće stvarnim zahtevima i potrebama koje imaju krajnji korisnici.\nPreporuka za donosioce odluka i ljude iz struke je da pročitaju „Vodič za održivu urbanu mobilnost u zemljama Jugoistočne Evrope”.\nGIS se veoma uspešno primenjuje za potrebe monitoringa zagađenja životne sredine, kao i modelovanja aktivnosti za suzbijanje zagađenja i minimiziranje negativnih efekata. Kao primer, pre samo godinu dana je pomoću sistema GIS aplikacija i senzora za praćenje pm10 i pm2.5 čestica, konačno stiglo do svesti nas na Balkanu, kakav vazduh dišemo.\nTema uticaja na životnu sredinu je u GIS-u decenijama veoma temeljno razrađivana širom sveta. Postoji veliki broj gotovih i proverenih rešenja, a najbolje je što su neka od najnaprednijih otvorenog izvornog koda, što znači da su nam dostupna za korišćenje bez ikakve suštinske prepreke. Samo treba znanje i dobra volja.\nDobar primer su geoprostorni algoritmi za modelovanje disperzije polutanata vazduhom iz gorionika. Neki od faktora koje uzimaju u obzir su visina dimnjaka, dominantan vetar, nadmorska visina tj. razlika odnosno konfiguraciju terena i uz stručno rukovanje, tačno unete i validne podatke, odabirom adekvatnog algoritma, mogu da pruže veoma preciznu sliku kretanja polutanata kroz vazduh na nekom prostoru kroz vreme.\nFoto: GIS Lounge\nU slučaju uticaja na životnu sredinu saobraćajnica motornih vozila, postoje isto tako brojni modeli i algoritmi za proračun i prikaz njihovog uticaja na zagađenje česticama, gasovima i bukom. Potrebno je samo uzeti poznate srednje vrednosti zagađenja za koje znamo da važe za određeno područje, jer poznate su karakteristike svih registrovanih vozila, broj vozila koje se kreću nekom saobraćajnicom u nekoj vremenskoj jedinici, primeniti opet spreman, proveren i besplatno dostupan nam prostorni algoritam i dolazimo do preciznih modela mreže linijskih zagađivača nekog grada npr.\nSve navedene mogućnosti čekaju dostupne i za ostale vrste zagađivača, ne samo vazduha, nego svih elemenata životne sredine. Sve što je potrebno da bismo koristili ovakve tehnologije je volja donosioca odluka da pruže poverenje stručnjacima za GIS i specijalistima iz ovih oblasti.\nSvakako trebamo biti svesni činjenice da se u Republici Srbiji ne ulaže dovoljno u nauku i razvoj novih tehnologija, tako da će ovo biti jako dug put koji mora početi snagom argumenata kojom možemo da se trudimo da ukažemo na potrebe promene svesti građana, nadležnih i struke.\nU širenju ovih poruka, pre svega, onda i u studijama izvodljivosti, mogućim i optimalnim rešenjima, snagama, slabostima, mogućnostim, pretnjama, kao i u izvođenju samih rešenja i prezentovanju širokom auditorijumu, na putu do održivih gradova i zajednica, u velikoj meri mogu da pomognu informacione tehnologije, a GIS se nameće kao neophodan alat iz te kategorije.\nNama je u Srbiji potrebna revolucija ideja, projekata i inovativnih rešenja u oblasti saobraćajnog i urbanističkog planiranja i davanje šanse mladim i stručnim ljudima koji nisu spremni na kompromis i korupciju i čije znanje i diploma nisu upitni!\nAutori: Igor Velić, master inž. saobraćaja i Vojislav Jović, dipl. prostorni planer, gis ekspert\nPrethodni članakDodeljena priznanja poverenicima civilne zaštite u Boru\nSledeći članakZaječar: Raspisan konkurs za finansiranje vantelesne oplodnje


UŠĆE Shopping Center nagradna igra 2017 za Safari ili putovanje u Finsku\nNaslovna Velike igre UŠĆE Shopping Center nagradna igra za safari\nUŠĆE Shopping Center ’’HOT ili COOL’’ nagradna igra ove jeseni spaja vrelinu Najrobija i zimu Laponije. Svi oni koji se u periodu od 2. do 30 oktobra odluče za kupovinu u UŠĆU mogu osvojiti nagradno putovanje u Najrobiji u Keniji ili Laponiju u Finskoj. Osim glavnih nagrada, kupci mogu osvojiti i neku od nedeljnih nagrada, a to su boravak na Kopaoniku, Vrnjačkoj Banji ili na Zlatiboru.\nMehanizam učešća u velikoj nagradnoj igri UŠĆE Shopping Centera je veoma jednostavan. Svi posetioci centra koji od 2.10.2017 do 30.10.2017 naprave kupovinu u iznosu od najmanje 5000 dinara, sa najviše 2 računa, dobijaju pravo da na obeleženom mestu u UŠĆE Shopping Centeru popune cep-cep karticu, i ubace je u obeleženu kutiju u holu. Time su ostvarili pravo da učestvuju u izvlačenju 2 glavne nagrade ili neke od nedeljnih nagrada.\nIzvlačenje glavnih nagrada je planirano za 30. oktobar 2017 , kada će 2 srećnih dobitnika osvojiti odlazak na safari u Najrobiju u Keniji ili boravak u hotelu od leda u Laponiji u Finskoj.


Od 2011. do 2016. godine broj dece u Srbiji je smanjen za skoro 40.000, a ukupan broj stanovnika opašće na 5,5 miliona do 2041. godine, rečeno je na nedavno održanom "Kopaonik biznis forumu".\nTo je pad od 23 odsto u odnosu na podatke iz popisa stanovništva 2011. godine, izjavio je direktor UNICEF u Srbiji Mišel Sen Lo na plenarnoj sednici o zdravlju nacije. Sent Lot je upozorio i da se Srbija već neko vreme suočava sa negativnim demografskim trendovima i da se oskudni resurs buduće radne snage brzo smanjuje. Radna snaga će značajno ostariti u tom periodu i smanjiće se za 21 odsto, dodao je.\n“Deca i mladi su najvažniji ljudski kapital bilo koje nacije. Nijedna zemlja neće moći da se takmiči u ekonomiji ako ne uloži mnogo više i efikasnije u svoje ljude, a najvažnije u decu. Ljudski kapital sledeće generacije se gradi kroz strateška ulaganja u zdravstvo, obrazovanje i zaštitu svih”, izjavio je Sen Lo. Na panelu je istaknuto da je Evropska banka za obnovu i razvoj u analizi Srbije iz 2017. godine istakla da je zapošljavanje mladih i investicije u obrazovanje jedan od pet ključnih pokretača povećanja produktivnosti privatnog sektora.\n“Iako Srbija ulaže značajna sredstva u obrazovanje dece, 30 odsto učenika od 15 godina je i dalje funkcionalno nepismeno. Svako dete koje napušta obrazovanje bez sticanja diplome srednje škole državu košta između 40.000 i 70.000 evra, jer gubi prihod od poreza i mora više da ulaže u socijalna davanja”, istakao je Sent Lo. Kako je naglasio, kumulativni godišnji gubitak BDP koji proizilazi iz činjenice da Srbija ima 1,8 miliona ljudi bez srednje škole iznosi 4,5-7,5 odsto BDP.


Pariz će pomoći Crnu Goru pred NATO samit u Velsu\nCrna Gora moze računati na pomoć zvaničnog Pariza pred samit u Velsu, kazao je predsjednik Nacionalne skupštine Francuske Klod Bartolon, nakon sastanka sa predsjednikom Skupštine Crne Gore Rankom Krivokapićem.\nBartolon je napomenuo da je važno da ulazak u NATO žele i građani Crne Gore.\nPred jesenji Samit i uoči NATO ministarskog savjeta u Briselu, možemo biti umjereni optimisti, poručuje Krivokapić.On je u Parizu na Institutu za međunarodne odnose održao predavanje na temu "Uloga OEBS-a u evropskoj krizi".\nPosjeta predsjednika parlamenta Krivokapića Francuskoj na najvišem je nivou kada su posrijedi odnosi ove dvije zemlje od kada je Crna Gora nezavisna.\nKrivokapić, nakon susreta sa predsjednikom Nacionalne skupštine Francuske Klodom Bartolonom, kaže da je bilateralna saradnja dvije zemlje dobra i da Crna Gora računa na podršku Francuske u integracijama.\nBartolon u izjavi za RTCG takođe podvlači značaj posjete i podršku evropskom i evro-atlantskom putu.\n„Ovaj sastanak potvrđuje dobre odnose naše dvije zemlje. U okviru vašeg ulaska u EU, mi smo tu da pomognemo. Uoči samita u Velsu, ništa se ne zna sigurno, ali imate našu podršku, i ono što je nama veoma značajno je da stanovništvo u Crnoj Gori podržava projekat ulaska u NATO. Francuska podržava to da Crna Gora bude kvalitetno spremna za ulazak u NATO“, kazao je Bartolon.


Zmajići još uvijek imaju šansu za prolaz: Poznato koji rezultati nas vode u drugi krug – Sport Centar Zmajići još uvijek imaju šansu za prolaz: Poznato koji rezultati nas vode u drugi krug – Sport Centar\nIpak, teorteske šanse za prolazak dalje još postoje, a izabranicima selektora Sakiba Malkočevića u posljednjem kolu potrebna je pobjeda protiv Srbije od najmanje dva gola razlike uz pobjedu Njemačke protiv Irske.\nU tom slučaju tri reprezentacije bi imale po tri boda, te bi se formirala mini tabela po kojoj bi naš tim imao najbolju gol razliku u međusobnim duelima.\nNaši reprezentativci su u današnjem meču sa Irskom imali i podršku sa tribina, a meč su posmatrali i član IO NS/FS BiH Nurdin Peštalić, izvršni direktor sektora za sport Elmir Pilav, kao i generalni sekretar FSRS Rodoljub Petković.\neuro 2017kadetska fudbalska reprezentacija bih\nPoraz u odlučujućem susretu: Bh. kadeti se oprostili od Evropskog prvenstva\nZmajićima “igra” samo pobjeda za drugi krug: Selektori BiH i Irske odabrali sastave\nKorak od historijskog uspjeha: Zmajići danas u Bartonu igraju meč odluke\nErbez: Taktički smo loše odigrali protiv Belgije, ali vjerujemo da imamo kvalitet da prođemo u četvrtfinale\nBh. kadeti poraženi od Belgije, protiv Irske za plasman dalje


Sastanak predstavnika Ministarstva za obrazovanje i World Vision-a\nU Ministarstvu za obrazovanje, nauku, kulturu i sport danas je održan sastanak sa predstavnicima World Vision-a.\nResorno ministarstvo i World Vision već duži niz godina imaju veoma uspješnu saradnju, a na današnjem sastanku sa predstavnicima ministarstva, predvođenih ministrom Damirom Žugom, razgovarano je o ranijoj saradnji i realizovanim projektima, te planovima za ovu godinu u okviru kojih je moguće ostvariti zajedničku saradnju.\nOvom prilikom dogovorena je podrška World Visiona pri pokretanju Škole stonog tenisa u OŠ „Ustikolina“, u okviru koje će biti nabavljena potrebna oprema za rad ove škole.\nPredstavnici World Vision-a upoznati su i sa projektom Škole u prirodi smještene u Fočanskoj Jabuci, koja bi sa ekperimentalnim radom trebala početi u maju ove školske godine i u koju bi bili uključeni učenici petih razreda.\nNa sastanku je takođe dogovorena podrška ove organizacije menadžmentu osnovnih i srednjih škola koja bi podrazumijevala obuku za pisanje aplikacija za različite projekte, a dogovoren je i dalji nastavak saradnje na unaprjeđenju obrazovanja.


May 12, 2016 LG, LG G5, LG Srbija, LG V10\nSmart telefoni kompanije LG Electronics (LG), G5 i V10, sertifikovani su od strane Nacionalnog partnerstva za bezbednost podataka Sjedinjenih Američkih Država (NIAP) jer zadovoljavaju međunarodne sigurnosne standarde u korporativnom okruženju. Ovim se potvrđuje da dva modela LG smart telefona pružaju izuzetno visok sigurnosti pri korišćenju, naročito kada je reč o poslovnim korisnicima.\nVodeći smart telefoni kompanije LG, opremljeni su GATE tehnologijom zarad veće bezbednosti platforme, mreže i aplikacija koja pruža siguran i pouzdan pristup poslovnim podacima. Tehnologija zaštićenog korporativnog pristupa (GATE), je bezbednosna platforma namenjena preduzećima koju je 2013. godine razvila kompanija LG kako bi pružila različita bezbednosna rešenja, kao što su recimo sistem protiv hakovanja i sisteme upravljanja poslovnim mobilnim telefonima. Složene sigurnosne komponente koje poseduje ova platforma pomažu da se održi integritet softverskih komponenti, jača zaštita sistema i čuvaju korporativni podaci bez ugrožavanja performansi. Šta više, modeli G5 i V10 takođe poseduju aplikaciju Android for Work kompanije Google, koja koristi LG GATE mrežne mogućnosti.\nNIAP rukovodi globalno priznatim programom Common Criteria Evaluation and Validation Scheme (CCEVS) za procenu sigurnosne usklađenosti sa opštim kriterijumima međunarodnih standarda. NIAP sertifikat je priznat od strane vlada 25 zemalja članica Common Criteria programa, među kojima su Kanada, Francuska, Nemačka, Indija, Japan, Južna Koreja i Velika Britanija.\n„S obzirom da sigurnost u poslovanju postaje sve značajnija, smatramo da je čvrsta bezbednosna platforma veoma bitna za mobilne uređaje na radnom mestu. Ovaj sertifikat je potvrda da su LG telefoni među najsigurnijim mobilnim uređajima koji su danas dostupni“, izjavio je Chris Yie, potpredsednik i šef marketing komunikacija kompanije LG Mobile Communications.


Festival profesionalnih pozorišta Vojvodine od 21. do 28. aprila – 035info.rs\nNaslovna Vesti Festival profesionalnih pozorišta Vojvodine od 21. do 28. aprila\nFestival profesionalnih pozorišta Vojvodine od 21. do 28. aprila\nNajstariji pozorišni festival u zemlji i regionu, Festival profesionalnih pozorišta Vojvodine, od 21. do 28 aprila održaće se 70. put.\nNa programu su predstave Semper idem (režija i dramatizacija Gorčin Stojanović), Travnička hronika (režija i dramatizacija Nikita Milivojević), Ana Karenjina (režija Dejan Projkovski), Ujka Vanja (režija Andrej Nosov) Gospodin Mokinpot (režija Ljuboslav Majera), Gustav je kriv za sve (koncept i režija Kokan Mladenović) i Radnička hronika (režija Veljko Mićunović).\nAutorski projekat Zaljubljivanje u režiji Olje Đorđević takođe će biti izveden u okviru festivala.\nSelektor Slobodan Savić, pozorišni kritičar RTS-a i autor serijala Čitanje pozorišta istakao je, na konferenciji za medije u Srpskom narodnom pozorištu u Novom Sadu, da će ovogodišnji festival biti održan pod sloganom Epsko i dramsko.\n„Nisam imao unapred određen koncept u koji bih na silu, isključivo prema svojim pozorišnim i estetičkim nahođenjima, ugurao predstave bez smisla i značenja. Nastojao sam da pomirim ukuse pozorišnog kritičara, selektora sa stavom i običnog pozorišnog gledaoca“, rekao je Savić i naglasio da je u pitanju pozorišni festival omeđen pozorišnom ponudom s teritorije Vojvodine.\nIz ponuđene pozorišne produkcije, koja je nešto oskudnija od prošlogodišnje, rekao je Savić, odabrane su najbolje predstave koje se uklapaju u ponuđeni koncept koji se izdvojio kao dominantan tokom gledanja predstava između dva festivala.\n„Sučeljavanje epskih i dramskih predložaka, klasika i savremenika, u pozorištu je oduvek bilo uzbudljivo, zahtevno i izazovno“, objasnio je, između ostalog, Savić koji je na ovu odgovornu dužnost biran u dva mandata.\nValentin Vencel, predsednik Zajednice profesionalnih pozorišta Vojvodine, zahvalio je Saviću na dvogodišnjem radu i istakao da je selektor svojim jasnim, profesionalnim stavovima i konceptom doprineo uzdizanju najstarijeg pozorišnog festivala u zemlji i regionu i afirmaciji najkvalitetnijeg u vojvođanskoj pozorišnoj produkciji u poslednje dve godine.\nIvan Francuski, direktor pozorišta u Zrenjaninu, rekao je da se organizatori uveliko spremaju za festival, a da će termin njegovog održavanja zavisiti od situacije sa epidemijom koronavirusa i odluka nadležnih državnih organa.\nPrethodni tekstKomemoracija Desimiru Stanojeviću\nSledeći tekstIz Narodnog pozorišta „Bela kafa“ uživo preko interneta


Promocija “Specijalna nedelja” za povoljne avio karte do Abu Dabija, Budimpešte i Sofije ukoliko se kupe online tokom današnjeg dana\nOve nedelje, 1. marta 2015. godine, na promotivnoj akciji avio kompanije Air Serbia, možete da kupite povoljne avio karte za letove iz Beograda do Budimpešte, Sofije i Abu Dabija uz samo nekoliko klikova na sajtu Playtravel.rs.\nUkoliko tokom današnjag dana upotrebite sistem za rezervaciju avio karata na našem sajtu, avio karte za letove iz Beograda do Budimpešte i Sofije možete kupiti po ceni već od 119 EUR, a do Ciriha već od 329 EUR.\nOve cene se odnose na povratne avio karte sa svim uključenim dodatnim troškovima i standardnom uslugom avio kompanije Air Serbia.\nPovratne avio karte možete kupiti samo danas, a za putovanja u periodu od 2. marta do 10. decembra 2015. godine. Avio karte za određene periode putovanja su isključene iz ove promotivne ponude.\nAir Serbia Beograd Abu Dabi Beograd Budimpesta Beograd Sofija


Početna » Sankcije » Page 2\nSAD prete sankcijama Kini ako se bude mešala u izbor novog Dalaj lame\nAmeričke vlasti usvojile su zakon kojim je moguće uvesti sankcije kineskim zvaničnicima ako se budu mešali u proces imenovanja narednog Dalaj lame.\nPiše: Beta/AFP 28. 12. 2020.\nUnija sankcionisala još beloruskih zvaničnika, zabranjeno im putovanje u EU\nEvropska unija dodala je na listu sankcionisanih Belorusa još desetine zvaničnika zbog njihove odgovornosti za zastrašivanje i nasilje nad demonstrantima, članovima opozicije i novinarima, tokom protesta posle spornih predsedničkih izbora u avgustu.\nEU produžila sankcije Rusiji na još šest meseci\nEvropska unija produžila je danas ekonomske sankcije Rusiji za još šest meseci zbog toga što nije ispunila svoje obaveze iz mirovnog sporazuma sa Ukrajinom.\nPiše: Beta-AP 17. 12. 2020.\nSAD uvele sankcije Turskoj zbog ruskog protiv-raketnog sistema\nAmeričke vlasti uvele su danas sankcije Turskoj zbog kupovine ruskog protiv-raketnog sistema S-400, a taj potez dolazi u osetljivom trenutku pošto uskoro u SAD dolazi drugi predsednik.\nPiše: Beta/AP 14. 12. 2020.\nEU za šest meseci produžila sankcije Rusiji zbog Ukrajine\nLideri Evropske unije (EU) danas su na samitu u Briselu produžili za šest meseci ekonomske sankcije uvedene 2014. godine Rusiji zbog pripajanja ukrajinskog poluostrva Krima, saopštio je Evropski savet.\nPiše: Beta AFP 10. 12. 2020.\nEU će uskoro uvesti ekonomske sankcije Belorusiji\nEvropska unija (EU) će uskoro uvesti sankcije preduzećima i udruženjima koji podržavaju vlasti u Belorusiji u pokušaju da prestane represija u toj zemlji, saopštili su danas evropski diplomatski izvori.\nPiše: Beta-AFP 7. 12. 2020.\nEU dobila mogućnost uvođenja sankcija za kršenje ljudskih prava\nSavet Evropske unije usvojio je danas odluku kojom će Unija prvi put u svojoj istoriji dobiti mogućnost uvođenja sankcija pojedincima i entitetima odgovornim za ozbiljno kršenje ljudskih prava bez obzira na to gde se dogodilo.\nEvropska unija je danas najavila mogućnost uvođenja dodatnih sankcija i osudila kontinuirano nasillje vlasti Belorusije gde je jedan 31-godišnji pristalica opozicije umro u bolnici pošto su ga, kako je objavljeno, pretukle snage bezbednosti.\nEvropska unija je danas uvelasankcije za predsednikaa Belorusije Aleksandra Lukašenka i još 14 zvaničnika zbog uloge u represivnim akcijama tokom protesta posle spornih predsedničkih izbora u avgustu.\nNajmoćniji domaći trgovac oružjem Slobodan Tešić stavljen je pod sankcije Sjedinjenih Američkih Država 2017. godine, jer su transakciju njegove kompanije sa Kipra od 1,7 miliona dolara „istaknutom Saudijcu“ banke prijavile američkom trezoru „kao sumnjivu“, piše danas KRIK.\nPiše: Beta-AP 15. 10. 2020.\nKremlj: Sankcije EU štete odnosima Brisela i Moskve\nSankcije Evropske unije (EU) ruskim zvaničnicima i saradnicima ruskog predsednika Vladimira Putina zbog trovanja ruskog opozicionara Alekseja Navaljnog štete odnosima Brisela i Moskva, izjavio je danas portparol Kremlja Dmitrij Peskov.\nEvropska unija je danas upozorila da će uvesti sankcije predsedniku Belorusije Aleksandru Lukašenku ako ne počne dijalog sa opozicijom i ne prestane da sprovodi nasilje nad demonstrantima.\nPiše: Beta-AP 12. 10. 2020.


Formirana koalicija za lokalne vlasti Kosova\nDemokratska partija Kosova, (PDK) Hašima Tačija (Hashim Thaqi) i Alijansa Novo Kosovo (AKR), biznismena Bedžeta Pacolija (Behxhet), postigle su danas u Prištini koalicioni dogovor o formiranju lokalne vlasti u opštinama u kojima te partije imaju većinu.\nDogovor je postignut uoči drugog kruga izbora za predsednike opština 8. decembra. Još uvek se ne zna kako će izgledati Vlada Kosova, pošto Demokratska partija ne može sama da formira centralnu vlast.\nPotpredsednici Demokratske partije Kosova i Alijanse Novo Kosovo, Fatmir Ljimaj i Ibrahim Makoli potpisali su sporazum o koalicionoj vlasti u opštinama u kojima imaju većinu. To znači da će kandidati Demokratske partije učestvovati u drugom krugu izbora za predsednike opština, koji će se održati 8. decembra.\nLjimaj je kandidat za gradonačelnika Prištine a u prvom krugu najveći broj glasova dobio je Isa Mustafa iz Demokratskog saveza Kosova. Ostaje da se vidi da li će se to promeniti u drugom krugu.\nNovinare je interesovalo da li će slična koalicija formirati novu Vladu Kosova. Ibrahim Makoli je izjavio da bi današnji dogovor mogao biti osnova za sporazum na centralnom nivou. Istovremeno Fatmir Ljimaj takvu mogućnost nije potvrdio, a ni odbacio, ali je izbegao direktan odgovor.\n“Kosovo će imati vlast i opoziciju, kako je bilo i u prethodnom sastavu,” kazao je Ljimaj.\nNa izborima za Skupštinu Kosova, za odbornike i predsednike 30 opština, najveći broj glasova dobila je Demokratska partija Kosova, Hašima Tačija. Međutim, ta stranka ne može sama da formira vlast. Tači je izjavio da će razgovori o koalicijama za centralne organe vlasti biti vođeni po objavljivanju konačnih rezultata izbora, što se prema najavama očekuje 4. decembra.


Vučić: Poštujemo integritet BiH, ali ne mogu nam zabraniti da volimo RS – Kakanj-X\nVučić: Poštujemo integritet BiH, ali ne mogu nam zabraniti da volimo RS\nNa 10 tra, 2018 484\nPredsjednik Srbije Aleksandar Vučić poručio je danas iz Trebinja da Hercegovina ne smije biti raseljena i zaboravljena, u čemu će pomoći Srbija milionskim ulaganjima koja će iz godine u godinu biti sve veća.\n“Znamo da su Republika Srpska i njen narod uvijek pomagali Srbiju kroz istoriju, kada je god to bilo potrebno”, rekao je Vučić u obraćanju na Trgu slobode pred više hiljada građana Trebinja i Hercegovine.\nOn je istakao da Srbija i njen narod mnogo vole Republiku Srpsku i zahvalio građanima RS-a što vole Srbiju.\nVučić je istakao da nije ni sanjao da će ga u Trebinju dočekati ovoliko ljudi sa porukama zahvalnosti i da mu je veoma drago kada vidi jedinstvo naroda Srbije i Republike Srpske.\n“Predsjednik Republike Srpske Milorad Dodik mi pametno i postepeno traži pomoć za RS i koristi svaku priliku da istakne ljubav prema svom narodu, pa mi je i danas zatražio da Srbija pomogne izgradnju vodovoda za selo Baljke u Bileći”, rekao je Vučić i istakao da će za ovaj projekat Srbija obezbijediti oko 600.000 KM.\nOn je podsjetio da je Srbija već izdvojilila oko milion KM za vrtić u Trebinju i 800.000 KM za izgradnju duhovnog centra u Mrkonjićima, rodnom selu Svetog Vasilija Ostroškog.\n“Gradonačelniku Trebinja Luki Petroviću obećao sam da ćemo za rekonstrukciju Starog grada obezbijediti četiri miliona KM, od kojih će približno polovina biti odmah uplaćena, a ostatak kada bude urađen projekat”, rekao je Vučić.\nOn je naglasio da Srbija poštuje integritet BiH, ali da joj niko ne smije zabraniti da voli Republiku Srpsku.\n“Nastojaćemo ubuduće da pomognemo još više i da, gradeći puteve, što bolje povežemo dva naroda”, rekao je Vučić.\nOn je zahvalio građanima Trebinja, te istočne i Stare Hercegovine za veličanstven doček, podsjećajući na riječi kralja Aleksandra da je Trebinje grad heroja, mučenika i pjesnika.\n“Trebinje je kraj srpskog postojanja, mjesto odakle Srbi izviru, uče o svojim korenima, istoriji i budućnosti”, poručio je Vučić.\nVučićevom obraćanju prisustvovali su i predsjednik Vlade Srpske Željka Cvijanović, ministar industrije, energetike i rudarstva Petar Đokić, pomoćnik ministra za konzularne poslove Srbije Aca Jovanović, generalni konzul Srbije u BiH Vladimir Nikolić, narodni poslanici Ilija Tamindžija, Srđan Milović, Zoran Pologoš i Dragan Ristić, te gradonačelnik Trebinja Luka Petrović.


САВАНОВИЋ: НЕ СТВАРАТИ СИТУАЦИЈЕ ДА СЕ ЗА СЛОБОДУ ПОНОВО ВОЈУЈЕ | Јадовно 1941.\nSAVANOVIĆ: NE STVARATI SITUACIJE DA SE ZA SLOBODU PONOVO VOJUJE\nMinistar Milenko Savanović polaže vijenac\nna vojničkom groblju Mali Zejtinlik na Sokocu\nMinistar rada i boračko-invalidske zaštite Republike Srpske Milenko Savanović danas je na Sokocu apelovao na sve političare u BiH i svjetske moćnike da se ne igraju vatre na ovim prostorima i ne zarobe sadašnjost i budućnost nekim novim situacijama gdje se za slobodu mora ponovo vojevati.\nSavanović je na obilježavanju 20 godina od odbrane Sarajevsko-romanijske regije rekao da ovom prilikom želi da podsjeti političare u BiH, u Republici Srpskoj i svjetske moćnike da sudbina naroda praktično zavisi od njihovih odluka.\n“Postoje neki koji su kratkog pamćenja, postoje neki koji nedovoljno poznaju istoriju i igraju se vatrom opet na ovim prostorima. Neka dobro razmisle šta rade i ja ih molim i pozivam u ime svih nas da nam ne zarobe sadašnjost i budućnost nekim novim situacijama gdje se za slobodu mora ponovo vojevati”, rekao je Savanović.\nOn je na Vojničkom spomen-groblju “Mali Zejtinlik” rekao da je u odbrani Sarajevsko-romanijske regije učestvovalo 20.000 boraca, od kojih je 4.000 poginulo, a 10.000 ranjeno u toku četvorogodišnjeg ratovanja.\nPrema njegovim riječima, srpski narod je u 20. vijeku krvlju platio slobodu, ratujući u pet ratova, uvijek na strani slobodarskog svijeta.\n“Sloboda je pretpostavka za održiv život i ti naši borci koju su učestvovali u ratu su bili svjesni da se sloboda ne poklanja i nikome se ne daje, već se za nju mora izboriti”, rekao je Savanović.\nOn je istakao da su, istorijski posmatrano, ovo prostori gdje je borba za slobodu česta i skupo se plaća.\nIspred centralnog krsta u Vojničkom spomen-groblju “Mali zejtinlik” na Sokocu, gdje je sahranjeno 958 poginulih boraca sa prostora ove regije, položeni su vijenci i služen pomen povodom 20 godina od odbrane Sarajevsko-romanijske regije.\nVijence su položili izaslanici predsjednika Republike Srpske i srpskog člana Predsjedništva BiH, delegacije Vlade Republike Srpske, Narodne skupštine Srpske, Boračke organizacije Republike Srpske, Savez organizacija i udruženja vojnih invalida Republike Srpske, Trećeg pješadijskog (Republika Srpska) puka, te grada Istočno Sarajevo.


JEDNA SRPSKO-ALBANSKA PRIČA: U Preševu ustoličen prvi Albanac - predsednik (13.deo) - VOM\nNaslovnaReč po rečFELJTON: JEDNA SRPSKO-ALBANSKA PRIČAJEDNA SRPSKO-ALBANSKA PRIČA: U Preševu ustoličen prvi Albanac - predsednik (13.deo)\nJEDNA SRPSKO-ALBANSKA PRIČA: U Preševu ustoličen prvi Albanac – predsednik (13.deo)\nutorak, 1. juna 2021 : 12:36\nKako je u praksi izgledalo sve ono što smo rekli u prethodnom poglavlju donekle ćemo objasniti na primeru funkcionisanja partije i države u opštinama Bujanovcu i Preševu. Bez obzira što je reč o dvema multietničkim zajednicama, „svemoćni“ Savez komunista je, i za takve sredine, imao model funkcionisanja društva, koji se u Preševu zadržao do lokalnih višepartijskih izbora 1992. a u Bjanovcu takođe do izbora 2002. godine.\nU Preševu, najjužnijoj srpskoj opštini, poslednji komunistički predsednik bio pravnik Dragoljub Filipović (1955). Za prvog građanina komune izabran je posle lokalnih izbora 1989. godine, a vlast je predao profesoru Rizi Halimiju (1947), koji je, 31. maja 1992. godine, na prvim lokalnim demokratskim izborima, organizovanim po novom izbornom zakonu, izabran za predsednika opštine neposrednim glasanjem. Tako je Halimi bio prvi Albanac predsednik opštine Preševo i uopšte prvi Albanac predsednik jedne opštine u Srbiji.\nSastav i struktura lokalnog parlamenta u Preševu, promenjeni su nekoliko meseci kasnije – 20. decembra 1992. godine, posle vanrednih višestranačkih lokalnih izbora koji su organizovani po proporcionalnom sistemu. Na tim izborima dve partije Albanaca – Partija za demokratsko delovanje (PDD) Rize Halimija i Partiji za demokratsko ujedinjenje Albanaca (PDUA) Zećirije Fazljiua, odnele su ubedljivu pobedu i podelile lokalnu vlast, što je bio prvi slučaj u Srbiji.\nPoslednji čelni čovek Opštinskog komiteta Saveza komunista (OK SK) u Preševu bio je profesor Abdurahman Emrulahu iz Oraovice, dugogodišnji direktor preševske gimnazije. Pored Filipovića i Emrulahua, tada su prvu političku garnituru u opštini, koja je odlučivala o svemu, činili: tužilac Jusuf Sulejmani na mestu predsednika Opštinske konferencije Socijalističkog saveza radnog naroda (OK SSRN), Goran Stanojković, sadašnju generalni direktor JP PTT Srbija – Radna jedinica Vranje, na mestu predsednika Opštinskog veća Saveza sindikata (OV SS) i penzionisani policajac Petko Gajić na mestu predsednika Saveza udruženja boraca narodno oslobodilačkog rata (SUBNOR).\nDo uvođenja višepartijskog sistema i u Preševu je, bez obzira na nacionalni sastav stanovništva, u partiji, vlasti i društvu uopšte, sve funkcionisalo kao švajcarski časovnik. Šestorka na kormilu lokalne vlasti – predsednici opštine, partije, Socijalističkog saveza, Sindikata, boraca i omladine, upravljali su opštinom po receptu koji je jugoslovenski komunistički vrh osmislio krajem šezdesetih godina prošlog veka.\nUvođenjem višepartijskog sistema cela sockomunistička garnitura u Preševu otišla je u istoriju, a na scenu su stupili politički kadrovi Albanaca okupljeni u dvema tek formiranim partijama –PDD i PDUA.\nNova društvena i politička realnost u Preševu, koja se dogodila skoro preko noći, delovala je na lokalne Srbe kao uragan, koji je za kratko vreme srušio sve što je komunizam decenijama stvarao. Srbi su od tada, proporcionalno broju stanovnika, a bilo ih je oko 10 odsto, u političkom život opštine apsolutno marginalizovani. Na svim višestranačkim lokalnim izborima od 1992. godine, od 38 odbornika koliko ima lokalni parlament, Srbi su imali najviše tri.\nPrethodni tekstBanjsko naselje Ćosiki bez vode zbog havarije\nSledeći tekstOd početka masovne imunizacije 47839 ljudi primilo vakcinu


source.ba | Austrija odlučila: Moguće sklapanje istospolnih brakova od 2019. godine\nAustrija odlučila: Moguće sklapanje istospolnih brakova od 2019. godine\nNajviši austrijski sud presudio je da istospolni parovi mogu da se vjenčaju najkasnije od 2019. godine, uvodeći tu konzervativnu alpsku zemlju u istu grupu s desecima drugih evropskih zemalja.\n- Ustavni sud poništio je odlukom od 4. decembra 2017. pravnu regulativu koja spriječava takvim parovima da se vjenčaju - navodi se u saopćenju suda objavljenom u utorak.\nIpak se dodaje da trenutna pravila ostaju na snazi do 31. decembra 2018. dok austrijski parlament prije toga ne promjeni zakon.\nLezbijski par kome je uskraćeno pravo na brak, koji je podnio tužbu sudu skupa s četiri ostala para, sada, međutim, može da stupi u brak.\nHolandija je u aprilu 2001. postala prva zemlja u svijetu koja je omogućila istospolnim parovima da se vjenčaju na građanskoj ceremoniji.\nNe uključujući Austriju, 15 evropskih zemalja slijedilo je holandski put, među kojima su Belgija, Francuska, Britanija (ne i Sjeverna Irska), Irska i - ranije u ovoj godini - Njemačka.\nDruge kao što su Mađarska, Italija i Češka Republika, samo dopuštaju istospolno civilno partnerstvo, nešto nalik na brak, kao što j bio slučaj u Austriji do današnje presude, prenosi AFP.


Fudbal – Strana 53 – PINN BET Magazin\nSADA JE NA PRAGU REALIZACIJE: Azar postaje Realov za 100 miliona evra\nSve je više indicija da će Eden Azar ostvariti svoj san da zaigra u dresu Reala. Nije tajna da je reprezentativac Belgije voljan da pređe u klub iz Madrida, a...\nPOVREDIO SE I PRIJOVIĆ: Krstajić naknadno pozvao Pavkova\nFudbalska reprezentacija Srbije doživela je novi peh pred početak kvalifikacija za Evro 2020. Posle Nemanje Matića, Aleksandra Kolarova, Ljubomira Fejse, Aleksandra Mitrovića, Dušana Tadića i Filipa Kostića, selektor Krstajić neće...\nMATIĆ NE DA TRENERA: Želim da Solskjer ostane!\nVezni fudbaler Mančester junajteda Nemanja Matić nada se da će Ole Gunar Solskjer ostati menadžer na Old Trafordu i posle kraja sezone. Norvežanin je na klupu Junajteda stigao iz Moldea...\nJOVELJIĆ SRUŠIO GRAĐEVINU: Crveno-beli pobedili Rad, Milojević 100. put vodio Zvezdu\nFudbaleri Crvene zvezde pobedili su večeras u gostima Rad sa 3:0 u 27. kolu Super lige Srbije. Dvostruki strelac u trijumfu crveno-belih na Banjici bio je mladi napadač Dejan Joveljić....\nČARORLIJE MESIJA NA NOU KAMPU: Barsina petarda protiv Liona, Liverpul moćan u Minhenu\nFudbaleri Liverpula i Barselone poslednji su učesnici četvrtfinala Lige šampiona. Liverpul je u revanšu u Minhenu pobedio Bajern 3:1, dok su Katalonci na Kamp Nou deklasirali Olimpik iz Liona 5:1....\nIŽIVLJAVANJE GRAĐANA: Mančester siti sedmicom ispratio Šalke\nFudbaleri Mančester sitija plasirali su se večeras u četvrtfinale Lige šampiona pošto su u revanš utakmici osmine finala na svom terenu pobedili Šalke sa 7:0. Dvostruki strelac bio je Serhio...\nHET-TRIK RONALDA: Juventus razbio Atletiko i plasirao se u četvrtfinale\nFudbaleri Juventusa plasirali su se večeras u četvrtfinale Lige šampiona, pošto su na svom terenu u Torinu u revanš utakmici osmine finala pobedili Atletiko Madrid sa 3:0. Sva tri gola...\nKINESKE PARE MAMA SRBINA: Mitroviću nude 12 miliona evra godišnje\nPo svemu sudeći, srpski centarfor Aleksandar Mitrović (24) neće izbeći ispadanje iz Premijer lige sa Fulamom, a takav kraj sezone otvoriće i pitanje njegovog (ne)ostanka na Krejven kotidžu. Srpski špic,...\nPARTIZAN BEZ TRENERA: Mirković podneo ostavku\nZoran Mirković napustio je klupu Partizana posle poraza od Voždovca, drugog uzastopnog u Superligi Srbije. Mirković je odmah po završetku utakmice igračima u svlačionici saopštio da od ponedeljka više neće...\nSOLSKJER PAO U LONDONU: Arsenal pobedio Mančester junajted\nFudbaleri Arsenala pobedili su na "Emirejtsu" ekipu Mančester junajteda u utakmici 30. kola Premijer lige Engleske sa 2:0. Ovo je veoma bitan duel za oba tima koji se bore za...


To su prve velike američke studije koje se bave zaštitom koju vakcine pružaju protiv omikrona, rekli su zdravstveni zvaničnici, preneo je AP. Studije su došle do rezultata koje su sadržane u prethodnim istraživanjima, uključujući studije u Nemačkoj, Južnoj Africi i Velikoj Britaniji, koja ukazuju da su dostupne vakcine manje efikasne protiv omikron varijante u odnosu na ranije verzija korona virusa, ali i da treća doza značajno pojačava zaštitu.\nPrva studija je razmatrala hospitalizacije i posete hitnoj pomoći u 10 američkih država od avgusta do januara. Utvrđeno je da je efikasnost vakcine najbolja nakon tri doze vakcina Fajzer ili Moderne u prevenciji korišćenja hitne pomoći povezane sa kovid-19. Zaštita je pala sa 94 odsto tokom delta talasa na 82 procenta tokom omikron talasa. Zaštita od samo dve doze bila je manja, posebno ako je prošlo šest meseci od primanja druge doze.\nDruga studija se fokusirala na slučajeve kovid-19 i stope smrtnosti u 25 američkih država od početka aprila do Božića. LJudi koji su primili treću dozu vakcine bili su zaštićeniji od infekcije korona virusom, kako u vreme dok je delta bila dominantna, tako i u vreme kada je omikron prevladavao. Ta dva članka objavili su na internetu Centri za kontrolu i prevenciju bolesti (CDC).\nČasopis Američkog medicinskog udruženja objavio je treću studiju koju su, takođe, vodili istraživači CDC-a. Ispitivali su ljude koji su bili pozitivni na kovid-19 od 10. decembra do 1. januara na više od 4.600 mesta za testiranje širom SAD. Tri doze vakcina Fajzer i Moderna bile su oko 67 odsto efikasne protiv simptomatske bolesti povezane sa omikronom u poređenju sa nevakcinisanim ljudima.\nkoronavirus najnovije vesti koronavirus vakcinacija vakcina protv virusa korona


Vučić dobio zadatak – Da utera Srbiju u NATO! - Naša Borba\nVučić dobio zadatak – Da utera Srbiju u NATO!\nPredsednik pokreta Oslobođenje Mlađan Đorđević oštro je reagovao danas povodom izjava zvaničnika američkog Stejt departmenta Filipa Rikera, koji je izneo niz stavova o Srbiji i regionu.\nĐorđević smatra da su potpuno neodržive tvrdnje da će „Balkan ostati predmet pažnje SAD sve dok ne dobije punu transatlantsku strukturu“, kao i da region treba da se „potpuno integriše u evroatlantsku zajednicu“ što, prema njegovim rečima, „praktično znači da sve zemlje treba da uđu u NATO“.\n„Za Srbiju je takav stav apsolutno neprihvatljiv, kako zbog negativne istorije odnosa sa NATO koja uključuje i agresiju i otimanje Kosova i Metohije, kao i zbog trenutnih stavova te organizacije o suverenitetu Srbije“, rekao je predsednik Oslobođenja i upitao:\n„Da li taj Rikerov stav znači da je Aleksandar Vučić na listu svojih zadataka, pored nezavisnosti Kosova i urušavanja odnosa Srbije sa Rusijom i Kinom, sada potvrđeno dobio još jedan – uterivanje Srbije u NATO?“\nĐorđević je ocenio da Rikerova izjava predstavlja samo početak ofanzive na Srbiju, koja će se pogoršati od sledeće godine kada u Vašington dođe administracija izabranog predsednika Džozefa Bajdena:\n„Za tu situaciju je direktno zaslužan Vučić. Svojom nesposobnošću, lošim procenama i hazarderskim shvatanjem spoljne politike nas je svrstao na gubitničku stranu u američkim izborima, vezao se za Trampa i praktično učestvovao u njegovoj kampanji.\nTramp je poražen, vraćaju se demokrate i NATO koje su i dovele SNS na vlast 2012. godine da im isporuče Kosovo, i Vučić je sada došao u situaciju da će morati da bude dvostruko veći izdajnik da bi im se dokazao. Vučićeva nesposobnost će mnogo koštati Srbiju u naredne četiri godine“.\nLider Oslobođenja je nazvao „smešnim“ Rikerove izjave da je u odnosima Beograda i Prištine na snazi „status kvo“:\n„Kakav je to status kvo kada je na snazi puzeće priznanje Kosova? Kada Vučić u poslednjih\nsedam godina sve predaje ratnim zločincima Tačiju i Haradinaju – i granične prelaze, i\ncarine, i pravosuđe, i međunarodno priznanje, i energetiku koja od sledeće nedelje prelazi\nu ruke Albanaca, a zauzvrat ne dobija ništa osim odrešenih ruku da pljačka Srbiju?“\nOn je objasnio da to „nije nikakav status kvo, niti zamrznuti konflikt – već priznanje\nnezavisnosti i izdaja koja se odvija pred našim očima”.\n„Pokret Oslobođenje se zalaže za jaku, slobodnu i vojno neutralnu Srbiju koja se nikada neće\nodreći Kosova i Metohije, posebno ne zarad evroatlantskih integracija“, zaključio je Đorđević.\nĐorđević smatra da su potpuno neodržive tvrdnje da će „Balkan ostati predmet pažnje SAD\nsve dok ne dobije punu transatlantsku strukturu“, kao i da region treba da se „potpuno\nintegriše u evroatlantsku zajednicu“ što, prema njegovim rečima, „praktično znači da sve\nzemlje treba da uđu u NATO“.\n„Za Srbiju je takav stav apsolutno neprihvatljiv, kako zbog negativne istorije odnosa sa NATO\nkoja uključuje i agresiju i otimanje Kosova i Metohije, kao i zbog trenutnih stavova te\norganizacije o suverenitetu Srbije“, rekao je predsednik Oslobođenja i upitao:\n„Da li taj Rikerov stav znači da je Aleksandar Vučić na listu svojih zadataka, pored\nnezavisnosti Kosova i urušavanja odnosa Srbije sa Rusijom i Kinom, sada potvrđeno dobio\njoš jedan – uterivanje Srbije u NATO?“\nĐorđević je ocenio da Rikerova izjava predstavlja samo početak ofanzive na Srbiju, koja će\nse pogoršati od sledeće godine kada u Vašington dođe administracija izabranog\npredsednika Džozefa Bajdena:\n„Za tu situaciju je direktno zaslužan Vučić. Svojom nesposobnošću, lošim procenama i\nhazarderskim shvatanjem spoljne politike nas je svrstao na gubitničku stranu u američkim\nizborima, vezao se za Trampa i praktično učestvovao u njegovoj kampanji. Tramp je poražen,\nvraćaju se demokrate koje su i dovele SNS na vlast 2012. godine da im isporuče Kosovo, i\nVučić je sada došao u situaciju da će morati da bude dvostruko veći izdajnik da bi im se\ndokazao. Vučićeva nesposobnost će mnogo koštati Srbiju u naredne četiri godine“.\nLider Oslobođenja je nazvao „smešnim“ Rikerove izjave da je u odnosima Beograda i\nPrištine na snazi „status kvo“:\nPrethodni tekstIZBORI PRED VRHOVNIM SUDOM: Ko je izvršio puč u Americi?\nSledeći tekstSADA JE I ZVANIČNO: Crvena zvezda ima novog plejmejkera! (FOTO)


Predsednica Evropskog pokreta Srba sa KiM Rada Trajković rela je za RTV Kim da poseta zamenika pomoćnika američkog državnog sekretara i specijalnog predstavnika SAD za Zapadni Balkan Metjua Palmera Beogradu i Prištini nije postizanje konačnog rešenja „nego da je cilj američke administracije da prostor bivše Jugoslavije bude pod uticajem Nato-a“.\n„U tom smisli ukoliko Beograd bude sklon svojim izletima, kao što gospodin Vučić jeste sklon koketirenjem sa ruskim faktorom, i sada priča o S-400, koji suštinski ne znači jačanje srpske odbrambene moći, nego strateški jačanje Ruskog faktora u Srbiji, ili direktnije kompromitaciju i umanjenje snage Nato-a na ovom prostoru, što za Ameriku i njihovu administraciju predstavlja veliki problem, te je zbog toga i održan sastanak Palmera sa ambasadorima regiona u Skoplju“, rekla je Trajkovićeva.\nProfesor Ustavnog prava na prištinskom univerzitetu Mazlum Baraliu kaže da je očigledno da je u poslednje vreme administracija Donalda Trapma veoma zainteresovana za Zapadni Balkan.\n„To pitanje je geopolitički strateško da parira političkom prodoru i uticaju Rusije na Balkan i ta zaintresovanost je više koncentrisana na odnose i zadnju fazu dijaloga Beograda i Prištine. Očigledno je da ima češćih poseta vrlo važnih službenih osoba Vašingtona i pogotovu zadnji potez vlade SAD da imenuje dva izaslanika za ovo pitanje, ukazuje na veliku zainteresovanost Vašingtona“, kazao je Baraliu.\nPovodom izjave Metjua Palmera u Beogradu da Srpska lista ima pravo da bude predstavljena u vladi Kosova, Rada Trajković je kazala da poštuje izjavu Palmera, ali i napomenula da „dok se Srpska lista ne odvoji od Milana Radojčića kao takva neće biti prihvatljiva za vladu Aljbina Kurtija“.\n„Gospodin Kurti kao najozbiljniji kandidat za premijera kosovske vlade označio je kao prvi prioritet borbu poriv kriminala, a podpredsednik Srpske liste Milan Radojčić je čovek sa poternice koji je osumnjičen za oranizovanje i učestvovanje u ubistvu Olivera Ivanovića. Srpska lista se nije ogradila od Radojčića i samim tim sebe je dovela u poziciju da kao takva je ne prihvatljiva za vladu i ono o čemu Kurti govori“, istakla je Rada Trajković.


Za šest ustanova šest miliona eura | Analitika - Informativni Portal\nObjavljeno: 25. 02. 2018 - 10:46 Promjenite veličinu teksta: A A A\nU tom cilju, Ministarstvo će uskoro potpisati ugovor o rekonstrukciji 3 obrazovne ustanove u Podgorici, i to: Gimnaziji „Slobodan Škerović“, Resursnom centru za djecu i mlade „Podgorica“ i Resursnom centru za obrazovanje i osposobljavanje „1.jun“. Početak radova na dva resursna centra planiran je već na proljeće, dok će radovi na Gimnaziji početi nakon završetka školske godine, navodi se u saopštenju.\nKako se dodaje, osim ovih, u 2018. godini je planirana rekonstrukcija još 3 objekta u Crnoj Gori, za koje je tenderska procedura u toku. U pitanju su Zavod „Komanski most“ u Podgorici, OŠ „Aleksa Bećo Đilas“ i SMŠ „Vuksan Đukić“ u Mojkovcu.\nEnergetska rekonstrukcija svih 6 objekata sprovodi se u okviru „Programa energetske efikasnosti u javnim zgradama - faze I i II“, koji Ministarstvo ekonomije od 2012. godine realizuje u saradnji sa Ministarstvom prosvjete, Ministarstvom rada i socijalnog staranja i Upravom za imovinu. Za implementaciju programa obezbijeđena su sredstva iz kredita KfW banke u vrijednosti od 31,5 miliona eura, i donacija u vrijednosti od 4,68 miliona eura.\nCilj programa je optimizacija potrošnje energije uz ostvarene uslove komfora, poboljšanje uslova za boravak i rad korisnika, kao i doprinos održivom razvoju Crne Gore, zaključuje se u saopštenju.\nTagovi: Energetska efikasnost Ministartvo ekonomije obrazovne ustanove


Italijanski jezik - Linguistico Italijanski jezik - Linguistico\nKurs italijanskog jezika / A1 / početni nivo\nKurs italijanskog jezika / A2 / osnovni nivo\nKurs italijanskog jezika / B1 / srednji nivo\nKurs italijanskog jezika / B2 / viši nivo\nPROGRAM I METODOLOGIJA RADA NA KURSEVIMA ITALIJANSKOG JEZIKA\nNastava se odvija u prijatnom ambijentu prostorija naše škole na Vračaru u malim grupama (od 3 do 5 polaznika). Samo u takvim radnim uslovima polaznik ima dovoljno prostora za usvajanje gradiva i napredak u radu, dok je profesor u mogućnosti da pojedinačno prati rad svakog polaznika i u skladu sa tim organizuje i vodi nastavu. Nastavu vode diplomirani profesori jezika sa dugogodišnjim iskustvom i radom u nastavi. Svi naši profesori su živeli ili boravili neki vremenski period u zemlji jezika koji predaju.\nRadi se po međunarodno priznatim udžbenicima Nuovo Espresso, italijanske izdavačke kuće Alma Edizioni. Udžbenici su po tematici i gramatici lekcija osmišljeni tako da osposobljavaju polaznike za prve i osnovne jezičke situacije u kojima će se zateći prilikom boravka u Italiji. Naš metod rada dodatno stimuliše koncept udžbenika u kojima se insistira na aktivnoj upotrebi jezika od najjednostavnijeg pa sve do složenog i kompleksnog diskursa predviđenog za više kurseve. U nastavi je zastupljen audio-materijal, koji obuhvata dijaloge izvornih govornika koji, simulirajući uobičajene govorne situacije, pomažu učenicima da steknu praksu i da se pripreme za brzo i uspešno razumevanje govora u autentičnom ambijentu. Pored audio-materijala, na kraju svake pređene nastavne jedinice sledi posebno osmišljen video-materijal, koji u kratkoj i simpatičnoj formi ima za cilj da sveobuhvati, istakne i ponovi jezičke celine koje su se prethodno učile i usvajale. Svaki naš čas je bogat različitim zanimljivim sadržajima.\nMetodika nastave kombinuje više različitih pristupa koji su se pokazali efikasnim u praksi, a profesori su aktivni u odnosu na pojedinačni rad polaznika i uvek dostupni za sve njihove zahteve. Nastava je obogaćena zanimljivostima koje se odnose na istoriju i kulturu Italije i zato nije redak slučaj da organizujemo po neki čas i u našoj kuhinji, pripremajući neko čuveno italijansko jelo. Na kraju svakog kursa se radi završni test koji proverava četiri osnovne jezičke veštine čitanje, pisanje, govor i razumevanje.\nTip kursa: standardni ili poluintenzivan\nPočetni A1 A1 CILS A1\nOsnovni A2 A2.1 CILS 1,\nSrednji B1 B1.1 CILS 1,\nNapredan B2 B2.1 CILS 2,\nSamostalan C1 C1.1 CILS 3,\nFluentan C2 C2.1 CILS 4,\nOsnovne informacije o međunarodnom sertifikatu za italijanski jezik\nSERTIFIKATI CILS I CELI\nMeđunarodno priznat sertifikat koji izdaju Univerzitet za strance u Sijeni (CILS) i Univerzitet za strance u Peruđi (CELI)\nAkreditovani od strane italijanskog Ministarstva spoljnih poslova, Ministarstva prosvete kao i Ministarstva rada i socijalne politke\nPostoje dva termina za polaganje: jesenji i letnji\nOvaj ispit se polaže pri Italijanskom institutu za kulturu\nZa više informacija posetite: http://www.iicbelgrado.esteri.it/IIC_Belgrado/Menu/Imparare_Italiano/Certificazioni/\nZašto učiti italijanski?\nPrema podacima Italijanskog instituta za spoljnu trgovinu broj italijanskih firmi koje posluju u Srbiji je poslednjih godina utrostručen. Italija zauzima šesto mesto među stranim investitorima u Srbiji. Trenutno u Srbiji ima preko 400 preduzeća sa učešćem italijanskog kapitala.\nItalijanski jezik je četvrti po redu na listi stranih jezika koji se najviše uče. Najviše se povezuje za svet umetnosti i kulture. Ne zaboravimo da su Italijani oduvek imali veoma značajnu ulogu među najvećim misliocima, piscima i umetnicima. Znati italijanski jezik znači imati direktan pristup impozantnoj baštini kulture, znanja, umetnosti i lepote. Italijanski je posle zvaničnog latinskog najzastupljeniji jezik Katoličke crkve. Italijanski je jezik muzike, opere, modernih i popularnih ,,kancona”. Jezik velikih poeta, pevača, glumaca, mode i elegancije. Svojom zvučnošću i muzikalnošću postaje gotovo magičan.\nKursevi italijanskog jezika u našoj školi su za sve ljubitelje kancone i opere, fudbala, Felinijeve filmske škole, arhitekture i dizajna, toskanskih vinograda, Bucatijevih pripovetki, Benijevih romana, Kamilerijevog Montalbana, krivih tornjeva, bolonjske mortadele i obližnjeg parmiđana, polja lavandi prelepe Kampanje, sicilijanskih pomorandži, plaža Sardinije, milanske mode i rimskih skandala.\nNaučite recepte iz prve ruke!


EU će pomoći Crnoj Gori da uspešno ostvari predviđene ciljeve\nEvropska unija finansijski će pomoći Crnoj Gori da uspješno ostvari ciljeve predviđene Sporazumom o stabilizaciji i pridruživanju , ali će to prvenstveno zavisiti od mjere u kojoj će crnogorska vlast ispuniti preporuke Brisela sadržane u dokumentu Evropsko partnerstvo objavljenom danas u Podgorici\nU Sporazumu u koji su crnogorski mediji imali uvid, stoji da će "radi postizanja ciljeva ŠP, Crna Gora moći od EU primati finansijsku pomoć u vidu subvencija i zajmova, uključujući zajmove Evropske investicioe banke”.\nDodaje se da pomoć “zavisi od daljeg napretka u ispunjavanju Kopenhaških političkih kriterijuma i, naročito, od napretka ostvarenog u ispunjavanju posebnih prioriteta Evropskog partnerstva".\nU Sporazumu se navodi da finansijska pomoć Crnoj Gori može obuhvatiti sve sektore saradnje, "pridajući pri tome posebnu pažnju oblasti pravde, slobode i bezbjednosti, usklađivanje zakonodavstva, privrednog razvoja i zaštite životne sredine".\nDokument Evropsko partnerstvo predstavlja spisak kratkoročnih i dugoročnih zadataka koje svaka država pojedinačno mora ispuniti na putu ka EU.\nU prvom Evropskom partnerstvu za Crnu Goru, kao nezavisnu državu, navodi se da je potrebno reformisati pravosudni sistem i izmjestiti izbor sudija i njihovo napredovanje iz parlamenta, da treba unaprijediti borbu protiv organizovanog kriminala i korupcije na svim nivoima i ojačati parlamentarnu kontrolu nad odbrambenim i bezbjednosnim strukturama.\nEU traži i da se, u skladu sa preporukama ODIHR-a, depolitizuje izborna administracija i unaprijedi njeno funkcionisanje posebno u odnosu na objavljivanje rezultata izbora.\nZahtijeva se i puna primjena Zakona o slobodnom pristupu informacijama, nastavak transformacije RTCG u javni servis, sprovođenje Memoranduma o saradnji Vlade i NVO, nastavak primjene Zakona o restituciji, depolitizacija javne uprave.


"Evro na izdisaju, slom za najviše godinu i po" - B92.net\n"Evro na izdisaju, slom za najviše godinu i po"\nLondon -- Prof. Teodor Ruzvelt Maloh, glavni kandidat Donalda Trampa za ambasadora u EU, kaže da bi jedinstvena valuta evrozone mogla da doživi slom u narednih 18 meseci\nIzvor: Tanjug èetvrtak, 26.01.2017. | 13:10\nMaloh, koji je predsednik i glavni izvršni direktor kompanije Global Fiducijary Governance i "Ruzvelt grupe", rekao je u intervjuu za britanski javni servis Bi-Bi-Si da bi zauzeo "kratku poziciju" na berzi u trgovanju s evrom, što znaèi da bi se kladio na pad vrednosti jedinstvene valute.\n"Jedna od stvari koje bih uradio u 2017. jeste zauzimanje kratke pozicije prema evru. Mislim da je to valuta koja je ne samo na izdisaju, veæ ima stvarni problem i mogla bi da doživi slom u narednih godinu do godinu i po dana", kazao je on.\n"Nisam jedina osoba ili ekonomista sa takvim pogledom na stvari. Neko priznat kao DŽozef Stiglic, èuveni ekonomista Svetske banke, napisao je celu knjigu na tu temu", dodao je Maloh.\nOsvræuæi se na perspektive britansko-amerièke privredne saradnje, ocenio je da bi Britanija mogla da dogovori "uzajamno koristan" sprazum o slobodnoj trgovini sa Amerikom za samo 90 dana.\nUprkos preprekama, kako je naveo, Britanija æe dobiti sporazum o slobodnoj trgovini pre drugih u EU, a izbori u Holandiji, Francuskoj i Nemaèkoj bi, smatra, mogli da dovedu do fundamentalne reorganizacije unije.\n"Lièno nisam siguran da æe biti Evropske unije sa kojom bi se pregovaralo o slobodnoj trgovini", rekao je Maloh.\nNa pitanje da li æe potencijalno biti više bilateralnih sporazuma sa razlièitim zemljama, odgovorio je da smatra da su "izgledi za to, u izmenjenoj politièkoj stvarnosti, veæi".\n"Mislim da se Donald Tramp jako protivi nadnacionalnim organizacijama, on veruje u nacionalne države, u bilateralne odnose, i mislim da on smatra da je EU promašila svoj cilj. Èini mi se takoðe da Tramp smatra da se EU u poslednjih nekoliko decenija jako izokrenula, najviše pogodujuæi Nemaèkoj", naveo je Maloh.\nDodao je da su sadašnji pregovori o slobodnoj trgovini izmeðu SAD i EU, pod nazivom Partnerstvo za transatlantsku trgovinu i inesticije (TTIP) - "mrtvi", te da je za Sjedinjene Države najbolje ako Britanija sprovede "èist" Bregzit.\nKada jednom bude izvan jedinstvenog tržišta i carinske unije, Velika Britanija može da zaobiðe "birokrate u Briselu" i da "napravi sporazum o slobodnoj trgovini", rekao je.\nMaloh je ocenio da bi bilo kakav pokušaj EU da blokira Britaniju da zapoène pregovore sa SAD-om bio "apsurdan" i bio bi nalik "mužu koji pokušava da spreèi ženu da poèini preljubu", oreneo je Bi-Bi-Si.


Vesti online / Srpski informativni portal / Izetbegović otkrio sadržaj pisma iz Haga\nBakir Izetbegović je otkrio javnosti šta se nalazi u pismu koje je dobio iz Haga\nBošnjački član Predsedništva BiH Bakir Izetbegović je u poslepodnevnim satima primio pismo, a u komentru za "Slobodnu Bosnu" otkrio je njegov sadržaj.\n* Strani ambasadori o tužbi BiH protiv Srbije: Turčin brani Izetbegovića, Rusu nesporan "genocid"\n* Članovi Predsedništva BiH dobili pisma iz Haga: I šta sad?\n- Upravo sam pročitao to pismo. U pismu se traži pojašnjenje vezano za legitimaciju agenta Softića prema Odluci Predsedništva BiH od 4. oktobra 2002. godine. Razlog zbog kog se traži pojašnjenje je to što su zabunu stvorila privatna pisma Mladena Ivanića i Igora Crnatka, koja su oni uputili Sudu 13. jula 2016. i 3. februara 2017. godine, a u kojima pokušavaju osporiti legitimaciju agenta Softića. Činjenica koju niko u Bosni i Hercegovini ne može osporiti, pa ni Ivanić, jeste da je Odlukom Predsedništva BiH od 4. oktobra 2002. godine Softić imenovan i ovlašćen kao agent Bosne i Hercegovine pred Međunarodnim sudom pravde za sve pravne radnje i postupke koji se odnose na tužbu BiH, a koje radnje i postupci su propisane Statutom i Pravilima tog Suda. Jedna od tih radnji jeste i pokretanje postupka revizije Presude od 26. februara 2007. godine - rekao je Izetbegović za pomenuti portal.\nOn dodaje da se od Predsedništva BiH ne traži da se izjašnjava i glasa o zahtevu za reviziju, nego se traži da pojasne status agenta Softića.\n- Agent Softić ima mandat da zastupa BiH pred Sudom, taj mandat mu je dalo Predsedništvo BiH i mandat mu samo može svojom odlukom oduzeti Predsedništvo BiH. Dakle, ja mislim da je situacija kristalno jasna: agent Softić ima mandat Predsedništva BiH koji mu nikada nije oduzet - kaže bošnjački član Predsedništva.\nIzetbegović je istakao da pismo Međunarodnog suda pravde nije doževio kao šamar BiH, nego kao potvrdu svega onoga što je ranije isticao, da je revizija pravno pitanje.\n- Bruka pred javnošću se često dešava kada nam se vraća prošlost, ali smo na to skoro pa navikli, negira se genocid, proslavlja se dan nastanka paravojski i paradržava, rehabilituju se i svečano dočekuju presuđeni ratni zločinci, odlikuju se presuđeni ratni zločinci odgovorni za genocid i patnje desetina hiljada ljudi. O prošlosti se očigledno ne možemo dogovoriti, a o budućnosti ćemo se lakše dogovoriti ako ona bude bazirana na prihvatanju istine koja se najpreciznije ispisuje upravo presudama međunarodnih sudova - kaže član Predsedništva BiH iz reda bošnjačkog naroda.\nIzetbegović je protumačio i reakcije pristigle iz Republike Srpske i Srbije, rekavši da je u Srpskoj revizija političko, a ne pravno pitanje.\n- Revizija se koristi za obračun između dva stranačka bloka u entitetu Republika Srpska, dok se u Srbiji više tretira kao pravno pitanje - rekao je Bakir Izetbegović i dodao da će i Srbija reagovati pravnim argumentima.


Igrači TSC-a pred Voždovac: Verujemo u novu pobedu - SPORTSKI ŽURNAL\nFudbaleri TSC-a u nedelju dočekuju na stadionu u Senti ekipu Voždovca u 16. kolu Super lige Srbije\n- U prošlom kolu pobedili smo Radnički, u utakmici koja nam je bila jako važna i teška. Mislim da nas protiv Voždovca očekuje još teži duel, jer je to ekipa koja ima poseban stil igre i u gostima postiže odlične rezultate. S druge strane, mi takođe imamo svoj stil igre koji namećemo svakom protivniku i trudimo se da u svakoj utakmici idemo na pobedu - rekao je Tomanović.\n- Imamo dve teške nedelje iza sebe, bez slobodnog dana, ali je atmosfera u ekipi odlična, posebno jer smo uspeli da trijumfujemo u derbiju sa Radničkim. Verujem u novu pobedu - dodao je Duronjić.\nTSC je trenutno pet na tabeli Super lige sa 28 bodova, dok je Voždovac šesti sa 25 osvojenih bodova.\nUtakmica TSC - Voždovac ugra se u nedelju od 14.30 na stadionu u Senti.


"Subotica-trans" pomaže školi "Žarko Zrenjanin"\nDirektori Javnog preduzeća „Subotica-trans“ i Osnovne i srednje škole „Žarko Zrenjanin“, Tibor Fazekaš i Jovanka Tešanović, potpisali su ugovor o donatorstvu u okviru socijalno odgovornog poslovanja. Ljubica Kiselički, pomoćnik gradonačelnika za kulturno-prosvetnu delatnost istakla je da će preduzeće „Subotica-trans“, koje, kako je rekla, često izlazi u susret svim ustanovama kulture i vaspitno-obrazovnim ustanovama, u periodu od marta do juna svakodnevno besplatno prevoziti učenike škole „Žarko Zrenjanin“ do Horgoša, gde ta škola ima svoj objekat.\nLjubica Kiselički je podvukla da je "Žarko Zrenjanin" jedna od najuspešnijih škola u Srbiji za decu sa posebnim potrebama i da je cilj lokalne samouprave da pomaže školama koje najbolje rade i koje ostvare najviše donacija.\n- 'Žarko Zrenjanin' ima vrhunski kadar i dobar menadžment, a učenici iz ove škole izlaze stručno osposobljeni za određena zanimanja i ta deca se lako uklapaju u društvo. Nažalost, neka zastupništva firmi koje su proizvodile kombije i koja su nam, zato što su bili ovde, izlazili u susret sada su zatvorena, ali to ne znači da se nećemo potruditi da škola do kraja godine dobije kombi i tako reši problem prevoza, rekla je Kiselički.\nTibor Fazekaš je kazao da preduzeće na čijem je čelu racionalizuje svoje poslovanje i štedi, ali da, kada je reč o socijalno i društveno odgovornim poslovima, misli da bi „Subotica-trans“ trebalo da se nađe na „na prvoj liniji“.\n- Kada smo od direktorice Tešanović saznali da se radi o osposobljavanju i radnoj terapiji, osećali smo se odgovorno da se uključimo u ovaj posao. Smatramo da i u novom modelu organizacije saobraćaja koji nam predstoji, i kada će biti oštriji konkurentski uslovi, moramo da budemo društveno i socijalno odgovorni, rekao je Fazekaš.\nJovanka Tešanović je naglasila de je „lep osećaj biti između dva prijatelja“, lokalne samouprave i „Subotica-transa“. Ona je kazala da škola „Žarko Zrenjanin“ ima preko 300 učenika i štićenika i da će "Subotica-trans“ da prevozi po jedno odeljenje poljoprivredne struke sa nastavnikom do Horgoša, gde škola ima salaš koji se vodi kao školska radionica za područje rada poljoprivrede.


Vesti online / Srpski informativni portal / Gala večerom princ Aleksandrar proslavio 70. rođendan\nJubilarni rođendan je proslavljen u Kraljevskom dvoru sa puno zvanica\nDomaćini su bili princeza Katarina i njihova deca prinčevi Petar, Filip i Aleksandar, Dejvid i Alison i unuci Amanda i Majkl.\nProslavi rođendana prisustvovali su, pored ostalih, kralj Karl Gustav i Kraljica Silvija od Švedske, princ Albert od Monaka, kojem je to prva poseta Srbiji, španska kraljica majka Sofija, bugarski car Simeon i carica Margarita, princeza Margareta od Rumunije i Princ Radu, princ Nikola Petrović Njegoš od Crne Gore.\nNa dvoru srpskog prestolonasledika ugošćeni su i princ Rad Bin Zaid od Jordana i princeza Majda Rad Zaid, princ Ludvig od Badena, princ Amin Aga Kan, princeza Ira od Furs...\nZa brojne zvanice priređen je koktel, a zatim i premijerno prikazivanje kratkog dokumentarnog filma o princu Aleksandru.\nSvojim nastupom rođendansko slavlje ulepšali su Sanja Ilić i "Balkanika" sa muzičkim programom "Balkan koncept", nakon čega je upriličena gala večera.\nPrinc Aleksandar je gostima poručio da je za nekoga ko je voljom sudbine i igrom istorije rođen u izgnanstvu, proglašen za državnog neprijatelja u drugoj godini života, činjenica da svoj 70-ti rođendan proslavlja rehabilitovan, u otadžbini, u svom domu, sa svojim narodom i među prijateljima koje je stekao u svetu, nešto o čemu je čitavog života sanjao.\nPrinc Aleksandar je istakao da od Karađorđa do njega postoji kontinuitet služenja narodu i državi i naglasio da je, dok postoji dom Karađorđev, čast služenja narodu i državi neporeciva dužnost, obaveza i odgovornost, jer potiču iz naroda i ta činjenica ih sudbinski obavezuje.\n"Borili smo se zajedno za pravdu, demokratiju, ljudska prava, slobodu, poštovanje svake vere, etničkog porekla, za državu ravnopravnih građana, koja je ravnopravna sa ostalim državama i uvažavana od njih, za zajednicu mira, sloge i napretka", zaključio je princ Aleksandar.


Predsednik Srbije Aleksandar Vučić je na pitanje novinara ko je napravio najveći rast u opoziciji odgovorio da su to antivakcinalne grupe, aludirajući na pokret Živim za Srbiju – Dr Jovane Stojković koji je porastao za 250 do 300%.\nFoto: Dr Jovana Stojković / Miša Vacić (Facebook/Twitter)\nUz njih najveći rast su napravile i desničarske stranke od kojih je ove godine najveće rezultate napravio Miša Vacić sa svojom strankom “Srpska desnica” koja je u samo jednoj godini otvorila 59 odbora širom Srbije.\nRekao je usput da je iznenađen ovim rastom, ali da su istraživanja vrlo precizna i da odstupaju između 0.1 do 0.2%.\nNa hipotetičko pitanje novinara – kada bi se održali izbori u nedelju – ko bi bio u parlamentu? Predsednik Vučić je odgovorio: “Antivakcinalne grupe i desničarske stranke bi sigurno ušle u parlament.”\nAleksandar Vučić je između ostalog rekao da će u nedelju objaviti pun sastav vlade i da će u sastavu biti lica iz drugih stranaka ali i nestranačnih ličnosti.\nRelated Items:aleksandar vucic, dr jovana stojkovic, misa vaic, savez zivim za srbiju, srpska desnica\nPapa Franja podržao legalizaciju gej partnerstva: Imaju pravo na podizanje dece i porodice


Inicijativa prema Vladi: Zaustavite izgradnju malih hidroelektrana i ukinite podsticaje – Portal Mojkovac\nInicijativa prema Vladi:…\nInicijativa prema Vladi: Zaustavite izgradnju malih hidroelektrana i ukinite podsticaje\nNevladine organizacije WWF i Eko-tim, uputile su novoformiranoj crnogorskoj Vladi inicijativu za zaustavljanje izgradnje malih hidroelektrana i stavljanje van pravne snage Uredbe o naknadi za podsticanje proizvodnje električne energije iz obnovljivih izvora i visokoefikasne kogeneracije.\n“Stihijska, društveno-ekonomski neopravdana te finansijski štetna gradnja malih hidroelektrana (mHE) širom Crne Gore već duže vrijeme zaokuplja pažnju ukupne domaće javnosti, ne samo zbog visokog iznosa subvencija koje plaćaju potrošači kroz račune za električnu energiju, već naročito zbog činjenice da su sagrađene mHE dovele do konflikta sa lokalnim stanovništvom”, navode u ovim NVO.\nNaime, ISTIČU, lokalno stanovništvo nezadovoljno je jer su korita rijeka ostavljena bez vode, a okolni je prostor devastiran, pa su time značajno ograničene njihove mogućnosti da zadovoljavaju neke od osnovih potreba za život – vodosnabdijevanje, navodnjavanje, napajanje stoke i brojne druge ekološke usluge koje rijeke pružaju.\nWWF i Eko-tim predložile su Vladi Crne Gore da raskine koncesione ugovore o izgradnji mHE, a bez prava odštete za koncesionare, u svim slučajevima u kojima njihova realizacija kasni ili kada investitori nijesu obezbijedili finansijska sredstva te u svim slučajevima u kojima u trenutku njihovog zaključenja nije postojala odgovarajuća planska dokumentacija, koja omogućava gradnju mHE na crnogorskim vodotocima.\n“Takođe, Vladi je predloženo da preispita korišćenje koncesija u odnosu na već sagrađene mHE, a u svim slučajevima u kojima je ugrađenim cijevima uzeta voda iz korita rijeka i lokalno stanovništvo ostavljeno bez vode za osnovne potrebe, donese odluke o raskidima istih”, ističu u ovim NVO.\nDodatno, nevladine organizacije zatražile su od Vlade da stavi van pravne snage uredbu o isplati subvencija za struju proizvedenu iz obnovljivih izvora energije, tj. malih hidroelektrana (mHE) i vjetroelektrana.\n“Time bi građani i privreda samo u naredne tri godine bili oslobođeni plaćanja subvencija i do 40 miliona eura, što bi za njih predstavljalo značajnu finansijsku podršku u periodu recesije i ukupne ekonomske stagnacije zemlje. Prema zvaničnim podacima, samo u poslednjih pet godina crnogorski potrošači su platili oko 38,2 miliona eura subvencija za projekte koje u pravilu realizuju privatni investitori. S obzirom da u proteklom periodu ni u jednom slučaju nije dokazan javni interes izgradnje ovakvih projekata, time je dodatno opravdana potreba stavljanja van snage uredbe kojom se potrošači obavezuju da plaćaju ove subvencije. Umjesto za bogaćenje privatnih investitora, ta su sredstva mogla biti uložena u zdravstvene, socijalne ili druge svrhe”, saopštile su ove NVO.\nKako su zaključili, u nadolazećem periodu, relevantne institucije se trebaju posvetiti osmišljavanju ekonomski pravednog i socijalno pravičnog sistema koji će omogućiti zemlji ekološki održivu energetsku budućnost utemeljenu na smanjivanju korišćenja fosilnih goriva i povećanju udjela održivih, obnovljivih izvora energije te povećanju energetske efikasnosti postojećeg sistema.